ΤΟΥΡΚΙΑ ΕΝΑΝΤΙΟΝ ΙΣΛΑΜΙΚΟΥ ΚΡΑΤΟΥΣ ΤΟ ΚΑΘΟΡΙΣΤΙΚΟ ΤΡΙΛΗΜΜΑ - Kassandros\nΤΟΥΡΚΙΑ ΕΝΑΝΤΙΟΝ ΙΣΛΑΜΙΚΟΥ ΚΡΑΤΟΥΣ ΤΟ ΚΑΘΟΡΙΣΤΙΚΟ ΤΡΙΛΗΜΜΑ\nkassandros_admin / Οκτώβριος 12, 2014\nΗ πολιτική Νταβούτογλου για μηδενικά προβλήματα με τα γειτονεύοντα κράτη απέθανε επισήμως στις 2 Οκτωβρίου όταν η Τουρκική Εθνοσυνέλευση εψήφισε υπέρ της στρατιωτικής δράσης στη Συρία που ο ίδιος εισηγήθηκε .\nΗ αφορμή είναι γνωστή. Ο τάφος του Σουλεϊμάν Σαχ, παππού του ιδρυτή της Οθωμανικής Αυτοκρατορίας ,που βρίσκεται στη Βόρεια Συρία και θεωρείται τουρκικό εθνικό έδαφος, απειλείται από το Ισλαμικό Κράτος. Περίπου χίλιοι Τζιχαντιστές έχουν περικυκλώσει την φρουρά του τάφου που είναι μια διμοιρία Τούρκων στρατιωτών. Υπενθυμίζουμε ότι ο Ερντογάν είχε εξετάσει στο παρελθόν την δυνατότητα εισβολής στην Συρία, με προβοκάτσια, την δήθεν επίθεση κατά του ιερού αυτού συμβόλου και την «προστασία» του.\nΤώρα γιατί το ιερό σύμβολο χρειάζεται δυο Σώματα Στρατού για την προστασία του, αυτό είναι ένα άλλο ερώτημα.\nΟ πραγματικός στόχος του Ερντογάν στη Συρία ,πέραν του βαθύτατου μίσους που τρέφει για τον πρώην φίλο του, Ασσάντ, είναι διπλός:\nΤα πετρέλαια του Συριακού Κουρδιστάν και τα νερά του Ευφράτη ποταμού\nΤΟ ΔΕΛΕΑΡ ΤΟΥ ΝΕΡΟΥ.\nΤο νερό έχει τόση σημασία στην περιοχή όση και το πετρέλαιο αν όχι περισσότερη. Με την Συρία απειλούμενη και από τους αντιπάλους του Προέδρου Ασσάντ και από το Ισλαμικό Κράτος, είναι μοναδική ευκαιρία για την Τουρκία η εισβολή της σε Συριακά εδάφη ώστε όταν γίνει εκεχειρία, η ίδια η Τουρκία να επιβάλλει τους όρους της, και κυρίως πόσο νερό θα δίνει στην Συρία και ενδεχομένως και στο Ιράκ.\nΤο ίδιο το Ισλαμικό Κράτος απεπειράθη πόλεμο υδάτων όταν κατέλαβε το συριακό φράγμα Τζαμπάρ και τον ταμιευτήρα πίσω του, την λίμνη-φράγμα Ασσάντ. Το φράγμα πότιζε και ηλεκτροδοτούσε 5 εκατομμύρια Σύρους έως το Χαλέπι. Με την κακοδιαχείριση του Ισλαμικού Κράτους και την διακοπή παροχής υδάτων από την Τουρκία ο πληθυσμός αυτός έχει πρόβλημα ύπαρξης και ιδού ο λόγος:\nΗ ευημερία, αλλά και αυτή η ύπαρξη Συρίας και Ιράκ στηρίζεται στην ροη των δυο\nμεγάλων ποταμών , του Τίγρη και του Ευφράτη ,που οι πηγές τους είναι στα όρη Ταύρος της Τουρκίας και που διασχίζουν αυτές τις χώρες και στις όχθες τους είναι χτισμένες οι πόλεις από την εποχή που η περιοχή ελέγετο Μεσοποταμία και στηρίχθηκε στην ύπαρξη αυτών των δυο ποταμών για την ζωή της, την ευημερία της και τον σπουδαίο πολιτισμό της.\nΑυτή την ζωή και την ευημερία απειλεί τώρα η Τουρκία.\nΤο σχέδιο του Ερντογάν για απάλειψη της φτώχειας που μαστίζει την Νότιο-Ανατολικη Τουρκία είναι απλό. Χρησιμοποιεί τα νερά του Ευφράτη και του Τίγρη για να καταστήσει εύφορες τις περιοχές αυτές δημιουργώντας μεγάλα ποτιστικά αγροκτήματα και για να παράγει ηλεκτρισμό για τις βαριές βιομηχανίες που εγκαθίστανται στην περιοχή. Για το σκοπό αυτό η Τουρκία με πρόγραμμα που άρχισε το 1975 (GAP) εκτός από τα φράγματα που έχει ήδη κατασκευάσει, κατασκευάζει τώρα το φράγμα Ilisu που θα παράγει το 2% της ηλεκτρικής ενέργειας της χώρας και θα αποθηκεύει 11δις κυβικά μέτρα νερού .\nΗ Τουρκία έχει δεσμευθεί με συνθήκη με την Συρία ότι θα παρέχει 500 κυβικά μέτρα νερό το δευτερόλεπτο στα Συριακά σύνορα.\nΑυτό δεν μπορεί να γίνει όταν η Τουρκία θέλει να αρδεύσει με τα νερά αυτά το 10% των εδαφών της και να θρέψει 7 εκατομμύρια υπηκόους της ,που είναι κυρίως Κούρδοι. Διότι έτσι επιτυγχάνεται η ειρήνευση τους δια της ευημερίας των ,και ταυτόχρονα ο Ερντογάν θα βασισθεί στην ψήφο τους όταν το 2015 θα αποπειραθεί να αλλάξει το Σύνταγμα ώστε να γίνει ο απόλυτος κυρίαρχος της Τουρκίας.\nΗ Τουρκία διέκοψε την παροχή νερού από τον Ευφράτη στην Συρία στο τελευταίο φράγμα, το φράγμα Αττατούρκ και ο τεράστιος αυτός ποταμός μοιάζει τώρα με ρυάκι, γιατί το φράγμα αυτό μπορεί να αποθηκεύσει όλη την ετήσια ροη του Ευφράτη!\nΟι προηγούμενες διακοπές νερού είχαν δημιουργήσει τέτοιες τεράστιες συνθήκες ξηρασίας στην Συριακή αυτή περιοχή, που μαζικά οι χωρικοί εγκατέλειψαν τα άνυδρα πλέον χωράφια τους και συνέρρευσαν στις πόλεις.\nΤώρα απειλούνται και οι πόλεις.\nΠολλές περίοδοι ξηρασίας, κακή διαχείριση των υδάτων και η άγνοια περί υδατικής διαχείρισης του Ισλαμικού Κράτους μαζί με την πρόσφατη Τουρκική διακράτηση των υδάτων ερημώνουν την Συριακή ύπαιθρο και σύντομα και τις πόλεις που η ζωή τους στηρίζεται στον ποταμό.\nΟι Τούρκοι δεν μπορούν και να αναπτύξουν την Νότιο-Ανατολικη Κουρδική Τουρκία\nκαι να δίνουν το νερό που δεσμεύθηκαν στην Συρία. Ένας πόλεμος τους απαλλάσσει από αυτή την υποχρέωση.\nΤΟ ΔΕΛΕΑΡ ΤΟΥ ΠΕΤΡΕΛΑΙΟΥ\nΤο άλλο δέλεαρ είναι το πετρέλαιο. Η Συρία έχει 2,5 δις βαρέλια αποδεδειγμένα αποθέματα πετρελαίου. Στα Τούρκο-Συριακα σύνορα, στο Συριακό Κουρδιστάν υπάρχουν σημαντικές πετρελαιοπηγές. Το σχέδιο της Τουρκίας για ζώνη ασφαλείας 30 χλμ εντός του Συριακού εδάφους βάζει τις πετρελαιοπηγές αυτές στην κατοχή της Τουρκίας, η οποία θα αποφασίζει πόσο μέρος των εσόδων θα αποδίδει στους Σύρους Κούρδους .\nΗ Κουρδική περιοχή της Συρίας επεκτείνεται σε πάνω από τα μισά σύνορα της Συρίας με την Τουρκία και πλησιάζει σχεδόν το Χαλεπι έχοντας μήκος άνω των 400 χλμ. Στην περιοχή του Χαλεπιου στα σύνορα με την Τουρκία ευρίσκεται η Κουρδική πόλη Αϊν Αλ Αραμπ η Κομπανί στα κουρδικά ,όπου έγιναν αιματηρές μάχες εναντίον των Τζιχαντιστών που την πολιορκούν εδώ και εβδομάδες από τους υπερασπιστές της, της Συροκουρδικής οργάνωσης YPG, στενού φίλου και συναγωνιστή του Τουρκοκουρδικού ΡΚΚ. Μέχρις στιγμής 150.000 Σύροι Κούρδοι από τα εκατοντάδες γύρω χωριά που κατέλαβε το Ισλαμικό Κράτος πέρασαν πρόσφυγες στην Τουρκία για να προστεθούν στο 1,5 εκατομμύριο Συρίους που έχουν ήδη συρρεύσει ως πρόσφυγες εκεί.\nΗ Τουρκία απειλείται από το ΡΚΚ με αναζωπύρωση του εμφυλίου πολέμου αν η ίδια δεν παρέμβει στρατιωτικά προς σωτηρίαν της πόλης και των Κούρδων κατοίκων της. Όμως η Τουρκία ενώ διακηρύττει την πρόθεση της να βοηθήσει την πόλη, θεωρεί ότι, εν προκειμένω, η στρατιωτική της δράση θα καταλήξει υπέρ του Ασσάντ και ταυτόχρονα θα ενισχύσει τους Κούρδους που είναι σύμμαχοι του εχθρικού της ΡΚΚ. Η πόλη είναι χαμένη.\nΗ ΟΥΣΙΑ ΤΟΥ ΤΟΥΡΚΙΚΟΥ ΠΡΟΒΛΗΜΑΤΟΣ\nΤο πραγματικό πρόβλημα της Τουρκίας είναι ότι ουσιαστικά η Τουρκία είναι ο αφανής εταίρος του Ισλαμικού Κράτους.\nΗ Τουρκία εισέπραττε οικονομικά οφέλη όταν οι Τζιχαντιστές εκπαιδεύοντο στο έδαφος της, ενοσηλεύοντο στα νοσοκομεία της, διέρχοντο από το έδαφος της και εστρατολογούντο εκεί για να ενταχθούν στο Ισλαμικό Κράτος και όλος ο οπλισμός και τα εφόδια τους πέρασαν και μάλλον περνούν ακόμη μέσω Τουρκίας με χρήματα των Σαουδαράβων και τις ευλογίες των ΗΠΑ .\nΗ Σουνιτική Τουρκία, ευλαβώς Ισλαμική με Πρόεδρο, υποψήφιο Χαλίφη των Σουνιτών, βρίσκει το Ισλαμικό Κράτος χρήσιμο εναντίον των Σιϊτών της Τεχεράνης και της Βαγδάτης , της Συρίας και Ιδιαίτερα εναντίον των Κούρδων που της επιτρέπει έτσι να κάνει το παιχνίδι ισορροπίας που γνωρίζει άριστα.\nΑντ’ αυτού η επίθεση στη Συρία της φαίνεται και φτηνότερη αν συναινέσουν οι Αμερικανοί στην no fly zone των 30 χλμ από τα τουρκικά σύνορα, και υλικά πολύ ωφέλιμη, ενώ η επίθεση στο Ισλαμικό Κράτος μόνο ζημιές θα αποφέρει.\nΟ δεσπόζων όμως φόβος της Τουρκίας είναι το αναδυόμενο Μεγάλο Κουρδιστάν.\nΤόσο η Κυβέρνηση, όσο και οι διπλωμάτες και στρατιωτικοί της Τουρκίας, θεωρούν ότι ο Στρατηγικός Στόχος των ΗΠΑ είναι η ίδρυση Μεγάλου Κουρδικού Κράτους στις περιοχές του Ιράκ, της Συρίας και της Τουρκίας και του Ιράν αργότερα. Όλες αυτές, περιοχές έχουν πολύ πετρέλαιο σε παραγωγή και εν δυνάμει.\nΟι μόνοι που εμποδίζουν την δημιουργία Μεγάλου Κουρδιστάν είναι οι μαχόμενοι εναντίον του επιτυχώς ,Τζιχαντιστές του Ισλαμικού Κράτους.\nΗ απώλεια εθνικού εδάφους είναι ο Τουρκικός εφιάλτης. Συνεπώς η Τουρκία έχει τρεις επιλογές :\nΟι διαπραγματεύσεις με τους Αμερικανούς θα αποδείξουν τι σημαίνει Τουρκικό διπλωματικό παζάρι.\nΗ οποία λύση και αν βρεθεί θα έχει τόσες κακές συνέπειες ,ώστε δεν θα είναι βέβαιο ποια θα είναι τα τελικά οφέλη και για ποιον.\nΟκτώβριος 12, 2014 in OIKONOMIA, ΔΙΕΘΝΗ, ΠΟΛΙΤΙΚΗ.\n← Η ΟΙΚΟΝΟΜΙΚΗ ΣΧΙΖΟΕΙΔΙΑ ΤΗΣ ΕΥΡΩΖΩΝΗΣ\nΟ ΕΥΡΩΠΑΙΚΟΣ ΔΙΧΑΣΜΟΣ →


Δεν του άξιζε του Ολυμπιακού... Αδικη ήττα (0-1) από Αρσεναλ\nΔημοσιεύθηκε : Πέμπτη, 20 Φεβρουαρίου 2020 23:56\nΜια άδικη, βάσει εμφάνισης, ήττα, γνώρισε ο Ολυμπιακός χάνοντας με 1-0 από την Αρσεναλ στο γήπεδο "Γ. Καραϊσκάκης". Οι "ερυθρόλευκοι" προδόθηκαν από ένα γκολ στο τέλος, παρότι έχασαν ουκ ολίγες ευκαιρίες για να σκοράρουν και ενδεχομένως να φτάσουν στη νίκη.\nΕίναι χαρακτηριστικό ότι με το ξεκίνημα του αγώνα, ο Ολυμπιακός έβαλε μέσα στα καρέ την Αρσεναλ, αλλά ο Λένο βρέθηκε σε μεγάλη μέρα, λέγοντας "όχι" όσες φορές χρειάστηκε. Μάλιστα, ακόμα και πριν το γκολ των "κανονιέρηδων", ο Ολυμπιακός πολιουρκούσε την εστία της Αρσεναλ, για να γνωρίσει τελικά την ήττα με 1-0.\nΤο γκολ που χάρισε τη νίκη στην αγγλική ομάδα σημειώθηκε στο 81ο λεπτό με τον Ομπαμεγιάνγκ, να πασάρει στον αφύλακτο Σακά, ο οποίος γύρισε τη μπάλα στον Λακαζέτ που από κοντά σημείωσε το γκολ. Αμέσως μετά, στο 86', η Αρσεναλ είχε (οριζόντιο) δοκάρι σε κεφαλιά του Παπασταθόπουλου.\nΑκολουθεί η ρεβάνς στο Λονδίνο, όπου σίγουρα η Αρσεναλ αλλά έχει τον πρώτο λόγο για την πρόκριση στην φάση των "16" του Europa League.\nΔιαιτητής: Τσβάγερ (Γερμανία). Βοηθοί: Σίφνερ (Γερμανία) - Αχμίλερ (Γερμανία). 4ος διαιτητης: Οσμερς (Γερμανία).\nΟλυμπιακός: Σα, Ελαμπντελαουί, Τσιμίκας, Σεμέδο, Μπα, Γκιλιέρμε, Καμαρά, Μπουχαλάκης (65’ Φορτούνης), Βαλμπουενά, Μασούρας (75’ Λοβέρα), Ελ Αραμπί.\nΑρσεναλ: Λένο, Μουστάφι, Σακά, Νταβίντ Λουίζ, Παπασταθόπουλος (90+2’ λ.τρ. Μάιτλαντ Νάιλ), Γκεντούζι, Τζάκα, Γουίλοκ (75' Πεπέ), Μαρτινέλι (59' Θεμπάγιο), Ομπαμεγιάνγκ, Λακαζέτ.\nΗ ΓΓΑ για το επίδομα των 800 ευρώ των ποδοσφαιριστών\nΘερμά συλλυπητήρια Ερ. ΑΟΧ για Μυλωνάκη\nΟ Καρβουνιάρης -τελικά- στο athlitiko live (21:00)


Αύριο η κρίσιμη ψηφοφορία στον ΟΗΕ για την Παλαιστίνη\nΠρώτη καταχώρηση: Τετάρτη, 28 Νοεμβρίου 2012, 14:33\nΤέσσερις ευρωπαϊκές χώρες, η Ισπανία, η Νορβηγία, η Δανία και η Ελβετία, προστέθηκαν στον κατάλογο των χωρών που ανακοίνωσαν πως θα υποστηρίξουν το αίτημα της Παλαιστίνης να αναγνωριστεί ως «κράτος μη μέλος-παρατηρητή» του ΟΗΕ. Η σχετική ψηφοφορία στη Γενική Συνέλευση του ΟΗΕ θα πραγματοποιηθεί αύριο και το αίτημα αναμένεται να εγκριθεί.\n«Η Ισπανία θα ψηφίσει "ναι" στο παλαιστινιακό αίτημα, μένοντας πιστή στην ιστορία της και γιατί πιστεύουμε πως αυτή είναι η πιο κατάλληλη λύση για να προσεγγίσουμε την ειρήνη» τόνισε ο Ισπανός υπουργός Εξωτερικών, Χοσέ Μανουέλ Γκαρσία Μαργκάλο. Η ελβετική κυβέρνηση ανακοίνωσε πως «η αλλαγή καθεστώτος θα επαναφέρει στο προσκήνιο τη λύση των δύο κρατών, με την προοπτική των ειρηνευτικών διαπραγματεύσεων ανάμεσα σε Ισραηλινούς και Παλαιστινίους».\nΟ υπουργός Εξωτερικών της Νορβηγίας, Έσπεν Μπαρτ Άιντε, δήλωσε πως η εξέλιξη αυτή θα δώσει νέα ώθηση στις ειρηνευτικές διαπραγματεύσεις. Το καθεστώς κράτους παρατηρητή στον ΟΗΕ θα προσφέρει στους Παλαιστινίους, εκτός από μια μεγάλη διπλωματική νίκη, το μέσο για να αποκτήσουν πρόσβαση στις υπηρεσίες του ΟΗΕ και κυρίως στο Διεθνές Ποινικό Δικαστήριο (ΔΠΔ), ώστε να διεξάγουν εκεί έναν νομικό ανταρτοπόλεμο εναντίον του Ισραήλ.\nΟι Παλαιστίνιοι κινδυνεύουν, αντιθέτως, να χάσουν μερικές εκατοντάδες εκατομμύρια δολάρια εξαιτίας των οικονομικών αντιποίνων με τα οποία τους απειλούν το Ισραήλ και οι ΗΠΑ. Παράλληλα, θα μπορούσαν να προσφύγουν ενώπιον του ΔΠΔ εναντίον του Ισραήλ για την πολιτική εποικισμού που εφαρμόζει στην κατεχόμενη Δυτική Όχθη και στην προσαρτημένη Ανατολική Ιερουσαλήμ, προειδοποίησε την Τρίτη ο Παλαιστίνιος πρέσβης στον ΟΗΕ, Ριγιάντ Μανσούρ. Οι Παλαιστίνιοι έχουν επίσης την πρόθεση να προσφύγουν στο ΔΠΔ, αν αποδειχθεί πως ο Γιάσερ Αραφάτ δηλητηριάστηκε, όπως δήλωσε ο Τάουφικ Τιράουι, ο οποίος προεδρεύει της παλαιστινιακής επιτροπής η οποία ερευνά τον θάνατο του ιστορικού ηγέτη.\nΟι Παλαιστίνιοι είναι από το 1974 μια «οντότητα-παρατηρητής» στον ΟΗΕ. Με το καθεστώς αυτό συμμετέχουν στις συνόδους της Γενικής Συνέλευσης και στις διεθνείς διασκέψεις. Αν γίνουν κράτος παρατηρητής, όπως είναι το Βατικανό, θα εξακολουθήσουν να μην έχουν το δικαίωμα να ψηφίζουν στη Γενική Συνέλευση, να μην μπορούν να προτείνουν αποφάσεις, ούτε να θέτουν υποψηφιότητα για αξιώματα στον ΟΗΕ.\nΤο Ισραήλ, από την πλευρά του, ανησυχεί βαθύτατα για την περίπτωση που οι Παλαιστίνιοι απευθυνθούν στο ΔΠΔ. Η ένταξή της Παλαιστίνης δεν θα είναι εντούτοις αυτόματη, αλλά θα πρέπει να εγκριθεί από τη Συνέλευση των κρατών-μελών, δηλαδή των κρατών που έχουν υπογράψει το Καταστατικό της Ρώμης, που αποτελεί την ιδρυτική συνθήκη του ΔΠΔ. Το ΔΠΔ, το οποίο έχει από το 2002 την αρμοδιότητα να δικάζει εγκλήματα πολέμου και εγκλήματα κατά της ανθρωπότητας, είναι ανεξάρτητο από τον ΟΗΕ, παρόλο που συνεργάζεται μαζί του. Ούτε το Ισραήλ ούτε οι ΗΠΑ είναι μέλη του.\nΑν γίνει «κράτος-παρατηρητής», η Παλαιστίνη θα μπορεί επίσης να υπογράψει συμβάσεις του ΟΗΕ για τα κοινωνικά ή πολιτικά δικαιώματα, να συμμετάσχει σε συνθήκες ανοικτές στα κράτη και να προσφύγει στο Διεθνές Δικαστήριο του ΟΗΕ, στο οποίο επίσης δεν μπορούν να προσφύγουν παρά κράτη. Όμως, αυτό το νέο διεθνές καθεστώς έχει ένα τίμημα. Το αμερικανικό Υπουργείο Εξωτερικών ανακοίνωσε τη Δευτέρα πως, αν η απόφαση περάσει, δεν θα πρέπει «να λογαριάζει κανείς σε μια θετική απάντηση του Κογκρέσου» όσον αφορά στην αποδέσμευση 200 εκατ. δολαρίων βοήθειας που έχει υποσχεθεί η Ουάσινγκτον στην Παλαιστινιακή Αρχή, η οποία αντιμετωπίζει τη χειρότερη δημοσιονομική κρίση από τη δημιουργία της, το 1993.\nΗ Ουάσινγκτον σταμάτησε επίσης όλες τις χρηματοδοτήσεις προς την UNESCO, όταν η υπηρεσία αυτή του ΟΗΕ έκανε δεκτή την Παλαιστίνη, τον Οκτώβριο του 2011. Η αμερικανική νομοθεσία απαγορεύει τη χρηματοδότηση οποιασδήποτε εξειδικευμένης υπηρεσίας του ΟΗΕ δέχεται τους Παλαιστίνιους ως πλήρες μέλος.\nΤελευταία ενημέρωση: Τετάρτη, 28 Νοεμβρίου 2012, 16:02


ΝΑ ΜΗΝ ΒΡΙΣΚΟΥΝ ΠΟΥ ΝΑ ΚΡΥΦΤΟΥΝ\nΔημοσιεύθηκε : 05 Μάρτιος 2012\nΠερήφανος εκ μέρους των πέντε υπουργών και υφυπουργών Εργασίας και Υγείας δήλωσε χτες ο Λοβέρδος. Δεν είναι μόνο αυτός περήφανος. Συνολικά, η αστική τάξη, την οποία με υπερβάλλοντα ζήλο υπηρετεί, νιώθει περηφάνια για τέτοιους υπουργούς.\nΔιαβάστε περισσότερα: ΝΑ ΜΗΝ ΒΡΙΣΚΟΥΝ ΠΟΥ ΝΑ ΚΡΥΦΤΟΥΝ\nΑΝΑΔΗΜΟΣΙΕΥΣΗ ΑΠΟ ΡΙΖΟΣΠΑΣΤΗ\n«Από σήμερα αλλάζει το επίπεδο ασφάλειας και βεβαιότητας και ανακτούμε τον ενθουσιασμό μας»!\nΤα λόγια είναι του Βαγγέλη Βενιζέλου και ειπώθηκαν μετά τη λήξη του «Γιούρογκρουπ» όπου αποφασίστηκαν τα Μνημόνια, τα PSI κ.ο.κ.\nΔιαβάστε περισσότερα: ΑΝΑΔΗΜΟΣΙΕΥΣΗ ΑΠΟ ΡΙΖΟΣΠΑΣΤΗ\nΣε ηλΙθιους απευθΥνεστε ΚΥριε ΣαμαρΑ ; ΑποστομωτιΚΗ απΑντηση του ΚΚΕ στον αρχηγΟ της ΝΔ\nΔημοσιεύθηκε : 04 Μάρτιος 2012\nΣε ηλίθιους απευθύνεστε Κύριε Σαμαρά ; Αποστομωτική απάντηση του ΚΚΕ στον αρχηγό της ΝΔ\nΣκληρή ήταν η απάντηση του ΚΚΕ στις ευθείες βολές του Αντ. Σαμαρά από το βήμα της βουλής, που κάλεσε την Αριστερά να «μην κουνάει το δάχτυλο».\nΔιαβάστε περισσότερα: Σε ηλΙθιους απευθΥνεστε ΚΥριε ΣαμαρΑ ; ΑποστομωτιΚΗ απΑντηση του ΚΚΕ στον αρχηγΟ της ΝΔ\nΔιαβάστε περισσότερα: Νομιμο ο,τι δικαιωνει τον ιδρωτα της δουλειας\nΗ παρακρουση ενος «εθνοσωτηρα»\nΤΟ ΚΑΠΙΤΑΛΙΣΤΙΚΟ ΘΕΑΤΡΟ\nΠρόστιμο στο ΚΚΕ…!\nΚαλύτερα να αμφισβητείς τα πάντα..!\nΜάσκες υψηλής προστασίας!\nΤο πακέτο ενίσχυσης!\nΗ δίκη του Νίκου Πλουμπίδη\nΟ καθρέφτης του Έλληνα ψηφοφόρου !\nΤο νέο χαρτονόμισμα των 50 ευρώ !!!\n"Δημοκράτες": Από το παρελθόν...


Οκτώ νέα κρούσματα κορωνοϊού καταγράφηκαν την Παρασκευή στην ελεύθερη Κύπρο, ενώ αυξήθηκαν σε δεκατέσσερεις οι νοσηλευόμενοι στο νοσοκομείο αναφοράς.\n8 νέα κρούσματα, σύνολο 1.671.\n14 ασθενείς νοσηλεύονται.\nΤο Υπουργείο Υγείας ανακοίνωσε το απόγευμα ότι σύμφωνα με την Μονάδα Επιδημιολογικής Επιτήρησης τα 8 νέα κρούσματα της νόσου COVID-19 προέκυψαν από σύνολο 2.615 εργαστηριακών διαγνώσεων. Ο συνολικός αριθμός των κρουσμάτων στην ελεύθερη Κύπρο ανέρχεται στα 1,671.\nΑπό τα οκτώ νέα κρούσματα τέσσερα εντοπίστηκαν με ιδιωτική πρωτοβουλία, δύο από τους ελέγχους πτήσεων, ένα από τα Μικροβιολογικά Εργαστήρια των Γενικών Νοσοκομείων και ένα με παραπομπή από προσωπικό ιατρό. Τα πέντε από αυτά εκδήλωσαν συμπτώματα.\nΑναλυτικότερα τα δεδομένα των νέων κρουσμάτων:\n– 1 άτομο έκανε την εξέταση λόγω συμπτωμάτων (ανοσμία) που ανέπτυξε 24/9.\n– 1 άτομο ήρθε από τη Μολδαβία στις 12/9 και έκανε την εξέταση τη 12η μέρα για να αποδεσμευτεί από την καραντίνα σύμφωνα με το σχετικό Διάταγμα.\n– 1 άτομο είχε συμπτώματα (πυρετό, βήχα, καταρροή) από τις 14/9 και έκανε την εξέταση ιδιωτικά διότι δεν υποχωρούσαν τα συμπτώματα.\n– 1 άτομο είχε συμπτώματα (πυρετό, βήχα, δύσπνοια, καταρροή, ρίγος, κεφαλαλγία) και έκανε την εξέταση ιδιωτικά.\n2 από ελέγχους σε πτήσεων:\n– 1 άτομο είναι ο ποδοσφαιριστής της Ομόνοιας Λευκωσίας, ο οποίος εντοπίστηκε από τον έλεγχο που έγινε σε όλη την αποστολή της ομάδας μετά την επιστροφή τους από την Ελλάδα στις 24/9. Όλα τα υπόλοιπα άτομα της αποστολής ήταν αρνητικά στον ιό.\n– 1 άτομο είναι Ινδός που έφτασε στην Λάρνακα από το Birmingham στις 23/9.\n1 από Μικροβιολογικά Εργαστήρια των Γενικών Νοσοκομείων:\nΑφορά άτομο με συμπτώματα (πυρετό, βήχα) εδώ και μια βδομάδα.\n1 με παραπομπή από Προσωπικό Ιατρό:\nΠρόκειται για μαθήτρια που φοιτά σε Λύκειο στην Λεμεσό. Στις 22/9 είχε συμπτώματα (πυρετό, βήχα, πονόλαιμο) και παραπέμφθηκε στα Ιατρεία Δημόσιας Υγείας από τον Προσωπικό της Ιατρό.\nΟι ασθενείς με κορωνοϊό οι οποίοι νοσηλεύονται σε νοσοκομείο αυξήθηκαν σε 14 από 12 που ήταν χθες.\nΌλοι τους νοσηλεύονται στο Γενικό Νοσοκομείο Αμμοχώστου, το οποίο λειτουργεί ως νοσοκομείο αναφοράς. Ένας εξ αυτών νοσηλεύεται στη Μονάδα Αυξημένης Φροντίδας του νοσοκομείου.


Μια προσωπική ιστορία που μου άλλαξε τη ζωή > Grèce\nΜια προσωπική ιστορία που μου άλλαξε τη ζωή\nΕιδικευμενες Σχολες , ΕΛΛΑΔΑ\nΦώτης , ΕΛΛΑΔΑ\nΔεν θα μακρηγορήσω διατυπώνοντας “πόσο αξιοκρατικά και πόσο αποτελεσματικά” είναι τα Γαλλικά Πανεπιστήμια , ούτε ότι η επαγγελματική αποκατάσταση είναι πολύ πιο εύκολη για τους κατόχους πτυχίων εξωτερικού. Αυτό το βρίσκετε και με ένα απλό googlάρισμα. Εγώ θα σας πω μια προσωπική ιστορία που μου άλλαξε τη ζωή, τόσο επαγγελατικά όσο και προσωπικά.\nΌταν τελείωσα το σχολείο και άρχισα να ψάχνω τη νέα ακαδημαϊκή μου στέγη, ήξερα πως θέλω να ασχοληθώ με τα ξενοδοχειακά και τουριστικά επαγγελματα. Αυτό όμως από μόνο του δεν ήταν αρκετό για να με κάνει να πάρω τη μεγάλη απόφαση των σπουδών στο εξωτερικό. Ήθελα μια κρυφή κινητήρια δύναμη με σκοπό να μου δώσει το μεγάλο κίνητρο να πάρω την απόφαση αυτή. Επομένως άρχισα να ψάχνω αρκετά τις ξενοδοχειακές σχολές γαλλόφωνων χωρών (όντας κάτοχος C1), με αμφότερο σκοπό να βρω κάτι που να μου κεντρήσει το ενδιαφέρον και να με κάνει να εγγραφώ σε μια από αυτές τις σχολές. Όλα όσα έψαχνα, τα βρήκα και με το παραπάνω στην σχολή της Vatel. Μια σχολή, μοναδική στο είδος της, που μου προσέδωσε πολλά περισσότερα εφόδια από όσα περίμενα σε ακαδημαϊκό, επαγγελματικό και προσωπικό επίπεδο.\nΗ Vatel θεωρείται ως ένα από τα καλύτερα ινστιτούτα για management ξενοδοχειακών και τουριστικών επιχειρήσεων παγκοσμίως, έχοντας σχολές σε 35 διαφορετικές πόλεις του κόσμου, απαριθμώντας πάνω από 7000 φοιτητές από 50 διαφορετικές εθνικότητες. Προσφέρει τόσο προπτυχιακές -3 χρόνια- όσο και μεταπτυχιακές σπουδές -2 χρόνια- (γενικές ή εξειδικευμένες), στα Γαλλικά, Αγγλικά, Ισπανικά, Ρωσικά, Αραβικά (αναλόγως με τη χώρα όπου βρίσκεται η σχολή).\nΤο ιδιαίτερο αυτής της σχολής είναι πως συνδιάζει τις σπουδές με την πρακτική. Δηλαδή, κατά τη διάρκεια ενός ακαδημαϊκού έτους, ο μαθητής θα έχει 5 μήνες μαθημάτων και 6 μήνες πρακτικής άσκησης.\nΤα μαθήματα παραδίδονται από άκρως καταρτισμένους καθηγητές με τρομερά βιογραφικά, οι οποίοι λειτουργούνε και συμβουλευτικά σε πολλές περιπτώσεις. Η πολυπολιτισμικότητα της Vatel, μου έδωσε επιπλέον τη δυνατότητα να γνωρίσω άτομα από όλο τον πλανήτη, κάτι που δεν θα είχα ποτέ την ευκαιρία να το πετύχω μόνος μου.\nΗ πρακτική μπορεί να πραγματοποιηθεί σε οποιαδήποτε χώρα και σε διαφορετικά πόστα με σκοπό να διευρύνει ο μαθητής τους επαγγελματικούς και προσωπικούς του ορίζοντες.\nΑυτό σημαίνει πως ένας απόφοιτος της Vatel έχει στα χέρια του ένα εξαιρετικό δίπλωμα όπως επίσης κι ένα τρομερό βιογραφικό με το οποίο μπορεί να ξεκινήσει την επαγγελματική του πορεία από πάρα πολύ υψηλές θέσεις.\nΗ σχολή της Βατέλ μου έδωσε πολλά περισσότερα εφόδια απ’όσα περίμενα και θα τη συνιστούσα ανεπιφύλακτα σε όποιον-α σκέπτεται να ακολουθήσει τον ξενοδοχειακό/τουριστικό κλάδο.


Το όνειρο του Σκραπάρα για την Α' Εθνική στην Ελλάδα… (video) | athlitiko\nΤο όνειρο του Σκραπάρα για την Α’ Εθνική στην Ελλάδα… (video)\nΧανιά | 15 Ιανουαρίου 2016, 13:33\nΤο νέο μεταγραφικό απόκτημα του Κισσαμικού, ο Βαγγέλης Σκραπάρας, είχε δώσει πριν από λίγο καιρό μια πολύ ενδιαφέρουσα συνέντευξη όπου τόνιζε την επιθυμία του να παίξει στην Ελλάδα, δηλώνοντας μάλιστα τότε ότι τον ενδιέφερε ν’ αγωνιστεί σε ομάδα της Σούπερ Λιγκ.\nΣυμπερασματικά, το νέο μεταγραφικό απόκτημα της χανιώτικης ομάδας, έχει μέχρι στιγμής κάποιες ατυχίες στην καριέρα του καθώς ταλαιπωρήθηκε από τραυματισμούς, από την άλλη, βάσει των όσων είχε πει στη συνέντευξη που είχε δώσει τον περασμένο Δεκέμβριο στο gazzetta, είναι εμφανής η δίψα του να παίξει ποδόσφαιρο και να δείξει αυτά που αξίζει.\nΤο athlitiko αναδημοσιεύει σήμερα αυτή τη συνέντευξη μιας και ο Σκραπάρας αποτελεί πλέον ποδοσφαιριστή του Κισσαμικού…\nΕπειδή το μεγαλύτερο κομμάτι του κόσμου δεν σε γνωρίζει, πες μας δύο λόγια για εσένα…\nΟι ελληνικές… ρίζες από πού προέρχονται;\nΚαι η Γερμανία πώς προέκυψε;\nΉταν εδώ ο παππούς μου και πρώτα ήρθε ο πατέρας μου για δουλειά. Άνοιξε εστιατόριο και στη συνέχεια τον ακολούθησε και η μητέρα μου.\nΑπό πολύ μικρός… Έπαιζα σε μία ομάδα του χωριού μου και σε ένα τουρνουά που είχαμε πάει, είχα βάλει πολλά γκολ και είχα βγει πρώτος σκόρερ. Εκεί ήταν άνθρωποι της Μπάγερ Λεβερκούζεν που με είδαν και με πήραν στις Aκαδημίες της ομάδας.\nΣτα τρία χρόνια που έμεινα εκεί, πέρασα πολύ ωραία. Τον τελευταίο χρόνο μάλιστα ήμουν και αρχηγός, παίζοντας σε τουρνουά με αντίπαλους όπως η Μπαρτσελόνα, η Μάντσεστερ Γιουνάιτεντ, η Άρσεναλ και άλλες μεγάλες ευρωπαϊκές ομάδες. Και πάλι όμως τραυματίστηκα, με αποτέλεσμα να μείνω εκτός αγωνιστικής δράσης για έξι μήνες και να μην με κρατήσουν στην ομάδα.\nΣτα πρώτα σου βήματα δηλαδή, η ατυχία ήταν μόνιμα δίπλα σου…\nΝαι, όντως έτσι ήταν. Ειδικά στην Κολωνία, τα πράγματα πήγαιναν πολύ καλά για μένα. Έπαιζα βασικός, ήμουν αρχηγός και ξαφνικά προέκυψε ο νέος τραυματισμός.\nΥπήρχαν στιγμές που ήμουν απογοητευμένος, ειδικά στο εξάμηνο που δεν μπορούσα να περπατήσω. Δεν το έβαλα κάτω όμως… Το πάλεψα όσο μπορούσα γιατί αυτό ήταν το όνειρό μου. Να παίξω ποδόσφαιρο σε επαγγελματικό επίπεδο. Δόξα τω Θεώ όλα πλέον πάνε καλά.\nΜετά από αυτές τις… περιπέτειες που είχες, τι έκανες;\nΦυσικά, συγκρίσεις με την Γερμανία δεν μπορούν να γίνουν…\nΒλέπεις να το ανεβαίνεις σύντομα αυτό το… σκαλοπάτι;\nΦυσικά, το ρωτάς; Εννοείται. Υπήρχε μάλιστα και ενδιαφέρον πριν από μερικά χρόνια.\nΉταν από ομάδες Β’ Εθνικής και δεν ήταν αυτό που θα ήθελα. Έχω εμπιστοσύνη στον εαυτό μου ότι μπορώ να τα καταφέρω στην 1η κατηγορία. Ίσως στο μέλλον…


Έμεινε στην ισοπαλία στα Γιάννενα\nΔεν κατάφερε να διπλώσει τις νίκες η ΑΕΛ κόντρα στα Γιάννενα σε ένα πολύ σημαντικό παιχνίδι που διεξήχθη υπό το φως των προβολέων στο εξαιρετικό Epirus Sports Center. Αν και αυτήν την φορά τα προβλήματα ήταν λιγότερα, οι παίκτριες του Βασίλη Πάνου δυσκολεύτηκαν να εφαρμόσουν αυτά που τους ζήτησε ο προπονητής της, κυρίως στο επιθετικό κομμάτι.\nΟ αγώνας ξεκίνησε με τις δύο ομάδες να δίνουν μεγάλη βαρύτητα στην αμυντική τους λειτουργία με αποτέλεσμα να δοθούν πολλές μάχες στον χώρο του κέντρου και να μην υπάρχουν μεγάλες φάσεις μπροστά στις δύο εστίες. Η ΑΕΛ απείλησε σε δύο στημένες φάσεις με την μπάλα να περνάει εξ' επαφής άουτ ενώ τα Γιάννενα απείλησαν σε μία αδράνεια της άμυνας της ΑΕΛ από τα δεξιά με την μπάλα να γυρίζει μέσα στην περιοχή και η Κούκου που βρέθηκε στην πορεία της μπάλας να μην μπορεί να διώξει με αποτέλεσμα η επιθετικός των γηπεδούχων που ακολουθούσε να σουτάρει από πλεονεκτική θέση, όμως η Βλασιάδου ενστικτωδώς έστειλε αρχικά την μπάλα στο οριζόντιο δοκάρι και στην συνέχεια η Κούκου απομάκρυνε δεχόμενη και επιθετικό φάουλ. Μοιρασμένη ήταν η κατοχή στο πρώτο ημίχρονο με την ΑΕΛ όμως να έχει την ελαφρά υπεροχή.\nΣτο δεύτερο ημίχρονο η ΑΕΛ προσπάθησε να κρατήσει περισσότερο την μπάλα χωρίς όμως μεγάλη επιτυχία λόγω και του πολύ σκληρού παιχνιδιού που ακολούθησε. Παρόλα αυτά η ομάδα ήταν εμφανώς καλύτερη και απείλησε με μακρινά σουτ των Τσιάρα, Λάσκου και Κόντου, ενώ αμυντικά δεν απειλήθηκε σχεδόν καθόλου. Το τελικό 0-0 κρίνεται δίκαιο παρόλο την ελαφρά υπεροχή της ΑΕΛ.\nΞεκίνησαν: Βλασιάδου, Παυλοπούλου, Κούκου, Σωτηριάδη, Ρήγα, Κόντου, Σκωτεινιώτη Κ., Βίσμπα, Μούκα, Λάσκου, Αρκουλή\nΑλλαγές: Σκοτεινιώτη Γ., Κατσιάνα, Τσιάρα, Μίσσια\nΣτον πάγκο βρέθηκαν: Σιάχου\nΗ ΑΕΛ ευχαριστεί την ομάδα από τα Γιάννενα για την φιλοξενία τους.\nΑρκετά καλή η διαιτησία των Φίτσα, Κέφη, Ράπτη από τον σύνδεσμο Πρέβεζας-Λευκάδας, σε έναν πολύ δύσκολο αγώνα με πολλές φάσεις και πολλές μονομαχίες.\nΤην ερχόμενη Κυριακή η ΑΕΛ αγωνίζεται και πάλι εκτός έδρας στον αγώνα που θα είναι και ο τελευταίος για το 2019. Η ΑΕΛ θα ταξιδέψει στην Αθήνα αυτή τη φορά για να αντιμετωπίσει τον Ατρόμητο ο οποίος φέτος πραγματοποιεί εξαιρετική πορεία.\nΈχασε άδικα στο Μεσολόγγι\nΜονάχα με την λέξη αδικία θα μπορούσε να χαρακτηριστεί το αποτέλεσμα της ΑΕΛ χθες στο Μεσολόγγι. Μάλιστα το άδικο αποτέλεσμα συνδυάστηκε με πολλούς τραυματισμούς προβληματίζοντας ακόμα περισσότερο τους ανθρώπους της ομάδας.\nΗ ΑΕΛ που ταξίδεψε με αρκετά προβλήματα τραυματισμών με τις Σωτηριάδη, Βίσμπα και Μίσσια να μην μπορούν να βοηθήσουν την ομάδα, πάλεψε για ένα θετικό αποτέλεσμα απέναντι σε μία μαχητική και δυναμική ομάδα. Το Μεσολόγγι μπήκε πιο δυναμικά και προσπάθησε να πιέσει ψηλά χωρίς όμως να δημιουργεί προβλήματα στην άμυνα της ΑΕΛ. Σε μία όμως ανύποπτη φάση έξω από την περιοχή η μπάλα στρώθηκε ιδανικά στην αντίπαλη επιθετικό και με δυνατό σουτ δεν άφησε περιθώρια στην Βλασιάδου κάνοντας το 1-0.\nΗ ΑΕΛ αντέδρασε και ανέβασε ρυθμό προσπαθώντας να δημιουργήσει φάσεις για την ισοφάριση. Σε μία από αυτές η Αρκουλή εκτέλεσε δυνατά το φάουλ μέσα στην περιοχή του Μεσολογγίου με την τερματοφύλακα να αποκρούει και την Μούκα που παραμόνευε να πετάγεται και από κοντά να φέρνει το ματς στα ίσα. Με αυτό το σκορ έληξε το πρώτο ημίχρονο με την ΑΕΛ όμως να έχει χάσει την Έφη Κόντου με χτύπημα στο γόνατο.\nΣτο δεύτερο ημίχρονο ο ρυθμός έπεσε αρκετά, με τις δύο ομάδες να δίνουν μεγαλύτερη βαρύτητα στην άμυνά τους και όσο περνούσε ο χρόνος όλα έδειχναν ότι δύσκολα θα αλλάξει κάτι και μόνο κάποιο μεγάλο λάθος θα άλλαζε το σκορ. Δυστυχώς αυτό το λάθος έγινε από την ΑΕΛ όταν σε μία εκτέλεση φάουλ η Βλασιάδου έκανε λάθος εκτίμηση και η μπάλα βρέθηκε στα δίχτυα. Στα τελευταία λεπτά η ΑΕΛ πίεσε όμως και ο δεύτερος τραυματισμός της Λέμε δεν της έδωσαν την δυνατότητα να απειλήσει ουσιαστικά.\nΗ ΑΕΛ που κατέβηκε σε έναν αγώνα με πολλά προβλήματα απέναντι σε μία ισοδύναμη ομάδα, προσπάθησε για το καλύτερο και έφερε το παιχνίδι στα μέτρα της όμως αυτήν την φορά η τύχη της γύρισε για τα καλά την πλάτη χάνοντας μάλιστα τον αγώνα με πολύ άσχημο τρόπο και συνάμα τα προβλήματα τραυματισμών να αυξάνονται.\nΞεκίνησαν: Βλασιάδου, Κούκου, Σκοτεινιώτη Γ., Ρήγα, Παυλοπούλου, Σκωτεινιώτη Κ., Κόντου, Αρκουλή, Μούκα, Λάσκου, Σιάχου\nΑλλαγές: Λέμε, Κατσιάνα, Τσιάρα\nΑρκετά καλή η διαιτησία της τριπλέτας από την Αχαΐα αν και έγινε κατάχρηση της κίτρινης κάρτας.\nΗ ΑΕΛ ευχαριστεί την ομάδα του Μεσολογγίου για την φιλοξενία όπως και τον Γιάννη Γουλή για την βοήθεια του με τον τραυματισμό της Ραφαέλας Λέμε η οποία χρειάστηκε να διακομισθεί στο Νοσοκομείο, εκεί όπου διαπιστώθηκε ότι έχει κάταγμα στον καρπό.\nΤην επόμενη αγωνιστική η ΑΕΛ θα υποδεχθεί την Γλυφάδα σε ένα παιχνίδι που πλέον αποκτά μεγάλη σημασία και θεωρείτε τελικός. Ο αγώνας αναμένεται να διεξαχθεί στο στάδιο Αλκαζάρ το οποίο ανοίγει μετά τα βελτιωτικά έργα που έγιναν τις προηγούμενες ημέρες.\nΝέα «λευκή» ισοπαλία η ΑΕΛ\nΣτο Δημοτικό γήπεδο Τυρνάβου διεξήχθη η αναμέτρηση της ΑΕΛ με τα Τρίκαλα στα πλαίσια της 5ης αγωνιστικής.\nΟι δύο ομάδες που αγωνίστηκαν με αρκετά προβλήματα κόλλησαν στο 0-0, με το αποτέλεσμα να κρίνεται δίκαιο.\nΤο πρώτο ημίχρονο ήταν απόλυτα ισορροπημένο για τις δύο ομάδες, με λιγοστές φάσεις μπροστά στις δύο εστίες.\nΣτο δεύτερο ημίχρονο η ΑΕΛ αν και ήταν ελαφρώς καλύτερη δεν μπορούσε να γίνει επικίνδυνη και να τελειώσει τις φάσεις. Όσο κυλούσε ο χρόνος, η νευρικότητα και η κούραση οδήγησε σε αρκετά ατομικά λάθη και τις δύο ομάδες, με τα Τρίκαλα να καταφέρνουν να γίνουν απειλητικά σε δύο περιπτώσεις λίγο πριν την λήξη. Το 0-0 έμεινε μέχρι το τέλος και οι δύο ομάδες μοιράστηκαν βαθμούς και εντυπώσεις.\nΕξαιρετική ήταν η ΑΕΛ στην αμυντική της λειτουργία σε ακόμα μία αναμέτρηση ενώ και η επιθετική της εικόνας ήτανε βελτιωμένη χωρίς όμως να καταφέρνει να τελειώνει τις επιθετικές της προσπάθειες.\nΞεκίνησαν: Βλασιάδου, Παυλοπούλου, Ρήγα, Σωτηριάδη, Κούκου, Σκοτεινιώτη Γ., Σκωτεινιώτη Κ., Κόντου, Αρκουλή, Μίσσια, Λάσκου\nΑλλαγές: Λέμε, Κατσιάνα, Σιάχου, Μούκα\nΣτον πάγκο βρέθηκαν: Τσίαρα, Βίσμπα, Πάσχου\nΕξαιρετική η διαιτησία της τριπλέτας από την Πιερία σε έναν πολύ δύσκολο αγώνα με πολλές μονομαχίες.\nΗ ΑΕΛ ευχαριστεί τον Δήμο Τυρνάβου για την παραχώρηση των γηπεδικών εγκαταστάσεων για τις ανάγκες της αναμέτρησης.\nΤην επόμενη αγωνιστική η ΑΕΛ θα ταξιδέψει στο Μεσολόγγι για να αντιμετωπίσει την τοπική ομάδα σε ακόμα έναν σημαντικό αγώνα.\nΣυνεργασία με ΕΚΟ-Αφοί Δράμη\nΗ ΑΕΛ είναι στην ευχάριστη θέση να ανακοινώσει ακόμα μία συνεργασία με μία σημαντική επιχείρηση της πόλης μας.\nΗ ΕΚΟ-ΑΦΟΙ Κ. ΔΡΑΜΗ στηρίζουν την προσπάθεια της Γυναικείας ομάδας ποδοσφαίρου της ΑΕΛ και θα είναι χορηγός υποστήριξης.\nΤο μεικτό πρατήριο υγρών καυσίμων ΕΚΟ ΑΦΟΙ ΔΡΑΜΗ Ο.Ε. προσφέρει υπηρεσίες πρατηρίου προμήθειας Πετρελαίου, Βενζίνης, Αερίου - Lpg Autogas ενώ επίσης διαθέτει Πλυντήριο & Λιπαντήριο.\nΟι φίλοι της ΑΕΛ μπορούνε να εξυπηρετηθούν σε τρία σημεία στην πόλη της Λάρισας:\n1. ΒΟΛΟΥ 12\n2. ΓΕΩΡΓΙΑΔΟΥ 28\n3. Λ.ΚΑΡΑΜΑΝΛΗ 102


Μορφωθείτε γιατί χανόμαστε – Η παγκόσμια γοητεία του λαϊκισμού – Real Politics\nΌταν η Τερέζα Μέι δήλωσε στο ετήσιο συνέδριο των Συντηρητικών, στις 5 Οκτωβρίου, ότι η διαδικασία του Brexit θα ολοκληρωθεί ως τον Μάρτιο του 2017, κάποιοι στο ακροατήριο χειροκρότησαν ενθουσιασμένοι. Οι περισσότεροι ωστόσο παρέμειναν σιωπηλοί.\nΗ πρωθυπουργός της Αγγλίας πέρασε γρήγορα στο θέμα που φαίνεται να κυριαρχεί στην ατζέντα της για το επόμενο διάστημα: τις μεταρρυθμίσεις στην Παιδεία.\nΊσως αναρωτηθεί κανείς τι σχέση μπορεί να έχει το Brexit με την αλλαγή της εκπαιδευτικής πολιτικής. Η απάντηση θα πρέπει να αναζητηθεί στις αιτίες που οδήγησαν στο αποτέλεσμα του βρετανικού δημοψηφίσματος, τον περασμένο Ιούνιο.\nΟι ειδικοί αναλυτές συνδέουν τα υψηλά ποσοστά υπέρ του Brexit, όχι με την οικονομική κατάσταση των ψηφοφόρων, την τάξη ή το φύλο τους, αλλά με το μορφωτικό τους επίπεδο.\nΗ εντύπωση που δόθηκε από τα βρετανικά ΜΜΕ είναι ότι η μόνη «παραφωνία» στην επικράτηση του Brexit ήταν το κοσμοπολίτικο Λονδίνο.\nΣτην πραγματικότητα, οι περισσότερες περιοχές που διαθέτουν σημαντικά εκπαιδευτικά ιδρύματα, όχι μόνο πανεπιστημιακής, αλλά και τεχνικής και επαγγελματικής κατεύθυνσης –το Νιουκάσλ, το Γιορκ, το Νότινγκχαμ, το Νόριτζ, το Κέμπριτζ, το Μπράιτον, το Γοουόρικ, το Έξετερ, το Μπρίστολ, το Ρέντινγκ, η Οξφόρδη, και το Κάρντιφ– ψήφισαν υπέρ της παραμονής της Βρετανίας στην Ευρώπη.\nΑνάλογη εικόνα διαμορφώνεται και για τις προσεχείς αμερικάνικες εκλογές.\n«Αγαπώ όσους έχουν χαμηλή μόρφωση» δήλωσε πρόσφατα ο Ντόναλντ Τραμπ, προσθέτοντας μία ακόμα γκάφα στο ενεργητικό του. Ίσως όμως η δήλωσή του να μην ήταν και τόσο ακατανόητη.\nΠροφανώς ο Τραμπ γνωρίζει αυτό που υποδεικνύουν ήδη οι περισσότερες δημοσκοπήσεις: ότι η σταθερή εκλογική του βάση αποτελείται κυρίως από λευκούς άντρες, μέσης ηλικίας, χωρίς πτυχίο. Να τονίσω ότι οι ψηφοφόροι με αυτά τα χαρακτηριστικά δεν είναι απαραίτητα φτωχοί – σε αρκετές περιπτώσεις μάλιστα πρόκειται για επιτυχημένους επιχειρηματίες.\nΤι ακριβώς μας δείχνουν οι πρόσφατες εκλογολογικές αναλύσεις; Αυτό που αποδεικνύεται από τις σχετικές έρευνες είναι ότι οι απόφοιτοι πανεπιστημίων έχουν εκπαιδευτεί να επεξεργάζονται τις πληροφορίες που τους παρέχονται με μεγαλύτερη ευκολία και σχηματίζοντας λογικά επιχειρήματα να καταλήγουν σε εύλογα συμπεράσματα.\nΑντίθετα, είναι πιο δύσκολο για κάποιον που δεν είναι συνηθισμένος σε αυτή τη διαδικασία να καταφέρει να βάλει σε τάξη την πληθώρα των πληροφοριών που αφορούν κάθε όψη της πολιτικής ζωής μας και να προχωρήσει σε πετυχημένη ανάλυση, με αποτέλεσμα συχνά να πέφτει στην παγίδα της συνωμοσιολογίας ή να παρασύρεται από τους λαϊκιστές που συστηματικά διαστρέφουν τις πληροφορίες προς όφελός τους.\nΚαι εδώ νομίζω δένει πολύ καλά η περίπτωση του Brexit.\nΟι πολίτες που δεν κατάφεραν να κατανοήσουν ή να αναλύσουν τα στοιχεία για τη σημασία της παραμονής της χώρας τους στην ΕΕ, έγιναν η εύκολη λεία των δημαγωγών του UKIP που χρησιμοποιήσαν την άγνοια αυτής της ομάδας πολιτών για να βγάλουν τη Βρετανία από την Ευρώπη.\nΜπορεί να είναι αργά για δάκρυα, αλλά δεν είναι αργά για τις απαραίτητες μεταρρυθμίσεις στην παιδεία. Η βρετανή πρωθυπουργός δείχνει να συνειδητοποιεί πως το τεράστιο χάσμα μορφωτικού επιπέδου ανάμεσα σε διαφορετικές κοινωνικές ομάδες στη χώρα –από τη μία οι απόφοιτοι των ελίτ πανεπιστημίων και από την άλλη οι απόφοιτοι των comprehensive schools– αν δεν γεφυρωθεί, σταδιακά θα οδηγήσει τη Βρετανία στην καταστροφή.\nΤο βέβαιο είναι ότι χρειάζεται ιδιαίτερη προσοχή στον τρόπο με τον οποίο ερμηνεύουμε τα συμπεράσματα των ερευνών.\nΑναμφίβολα, πολιτικοί του ήθους του Τραμπ θα σκεφτούν τρόπους για να χρησιμοποιήσουν τα συμπεράσματα των σχετικών ερευνών προς όφελός τους, στρέφοντας τους ψηφοφόρους τους εναντίον των «κακών» διανοούμενων και εμπειρογνωμόνων που επιδιώκουν να «υποτιμήσουν» και να «χειραγωγήσουν», όσους δεν έχουν πανεπιστημιακή μόρφωση.\nΚανείς δεν ισχυρίζεται ότι όσοι δεν έχουν πτυχία επηρεάζονται αυτόματα από θεωρίες συνωμοσίας.\nΗ πρακτική εμπειρία, το κοινωνικό και επαγγελματικό περιβάλλον στο οποίο κινείται κάποιος, η συναισθηματική του ωριμότητα, παίζουν μερικές φορές σημαντικότερο ρόλο από τα πτυχία του. Επίσης, οι σχετικές έρευνες δεν υποδεικνύουν ότι όσοι έχουν πτυχίο είναι απαραιτήτως πιο έξυπνοι ή πιο ηθικοί.\nΑυτό που υποδεικνύουν είναι ότι η καλή εκπαίδευση προσφέρει τα απαραίτητα εργαλεία για να αναλύουμε πιο αποτελεσματικά τις πληροφορίες και τα στοιχεία που έχουν σημασία για τις αποφάσεις μας.\n«Αν το ζητήσετε, μπορούμε» (να τυπώσουμε νόμισμα) – Ελλάδα, Ρωσία και ΗΠΑ\nΨάχνουν παραβάν… «μύρισε» εκλογές!


Πώς θα προλαβαίνω να μη θυμώνω (Άγιος Παϊσιος)) | Διακόνημα\nΆγ. Παΐσιος ΑγιορείτηςΓενικά ΘέματαΟρθόδοξη πίστη\nΠώς θα προλαβαίνω να μη θυμώνω (Άγιος Παϊσιος))\n– Γέροντα, πώς θα ξεπεράσω τον θυμό;\n– Σκοπός είναι να προλαβαίνης να μη φθάνης στον θυμό.\n– Χρειάζεται επαγρύπνηση. Να παρακολουθής τον εαυτό σου και να συγκρατής τον θυμό σου, για να μη ριζώση μέσα σου το πάθος, γιατί μετά, και να θελήσης να το κόψης με το τσεκούρι, θα πετάη συνέχεια «λαίμαργα».\nΑγάπηαγώναςΓέρντας Παΐσιος Αγιορείτηςγέροντας Παϊσιοςγέρων ΠαϊσιοςεγρήγορσηεπαγρύπνησηευχήθυμόςπάθοςπειρασμόςπραότηταΣκόπιασυμπεριφοράΤαπείνωσηυπομονή


Gulf Air Προσφορές - Pamediakopes.gr | Φτηνά αεροπορικά Gulf Air www.pamediakopes.gr\nΤαξιδέψτε με τις καλύτερες προσφορές Gulf Air\nΟι τιμές των πτήσεων της Gulf Air εξαρτώνται από την εποχικότητα, την πόλη αναχώρησης και την διαθεσιμότητα. Παρακάτω βλέπετε τις καλύτερες τιμές για πτήσεις της Gulf Air, που βρέθηκαν από αναζητήσεις χρηστών τις τελευταίες 48 ώρες.\nΑπό 347,40 €\nΠαρ 24 Νοε. Από 352,87 €\nΔευ 24 Ιούλ. για 8 ημέρες\nΑπό 368,93 €\nΠεμ 10 Αυγ. για 7 ημέρες\nΑπό 426,17 €\nΔευ 1 Μαι. Από 433,46 €\nΠαρ 11 Αυγ. για 9 ημέρες\nΑπό 442,21 €\nΔευ 7 Αυγ. Από 447,57 €\nΤετ 6 Δεκ. Από 476,88 €\nΤετ 25 Οκτ. για 11 ημέρες\nΑπό 487,88 €\nΔευ 5 Ιουν. για 109 ημέρες\nΑπό 535,61 €\nΠεμ 3 Αυγ. για 43 ημέρες\nΑπό 559,30 €\nΔευ 8 Μαι. για 1 ημέρες\nΑπό 561,61 €\nΠαρ 5 Μαι. για 62 ημέρες\nΑπό 605,72 €\nΤετ 10 Μαι. για 31 ημέρες\nΑπό 704,10 €\nΤετ 30 Αυγ. για 11 ημέρες\nΑπό 711,87 €\nΝέα από την Gulf Air!\nΗ Gulf Air ανακοίνωσε πως από τις 17 Ιανουαρίου 2014 θα ξεκινήσει τις πρώτες πτήσεις από Αθήνα προς Σιαλκότ (τον πέμπτο προορισμό προς Πακιστάν) κάθε Δευτέρα και Πέμπτη και από Σιαλκότ προς Αθήνα κάθε Τρίτη και Παρασκευή. Οι ναύλοι και οι φόροι είναι ήδη καταχωρημένοι από την εταιρία.\nΗ Gulf Air ειναι η κύρια αεροπορική εταιρία του Μπαχρέιν, ανήκει στο Βασίλειο του Μπαχρέιν και ιδρύθηκε το 1950. Έχει ως έδρα της το διεθνές αεροδρόμιο του Μπαχρέιν και στους κύριους προορισμούς της συμπεριλαμβάνεται το Λονδίνο, το Παρίσι, η Ρώμη, η Φρανκφούρτη, το Ντουμπάι, το Καράτσι και το Μουμπάι. Η Gulf Air πραγματοποιεί κυρίως πτήσεις από Κύπρο (Λάρνακα) και όχι από Ελλάδα. Από αυτές η πτήση προς το Μπαχρέιν είναι απευθείας και οι υπόλοιπες με ενδιάμεσο σταθμό το Μπαχρέιν.\nΠτήσεις από Λάρνακα με Gulf Air\nΜπαχρέιν, Ανόι, Μανίλα, Ντάκα, Κολόμπο, Δελχί, Ντουμπάι και Βομβάη.\nGulf Air - Κράτηση Αεροπορικών\nΑπό το Pamediakopes.gr μπορείτε να κλείσετε φθηνά αεροπορικά εισητήρια με την Gulf Air εύκολα και στις χαμηλότερες τιμές! Όλες οι πτήσεις της Gulf Air εμφανίζονται ανάλογα με τη διαθεσιμότητα στην πτήση και σας δίνεται η δυνατότητα να αγοράσετε το αεροπορικό σας εισιτήριο σε λίγα βήματα είτε μέσα από το Pamediakopes.gr είτε τηλεφωνικά. Έχετε τη δυνατότητα απλής κράτησης αεροπορικού εισιτηρίου για περιορισμένο χρονικό διάστημα, καθώς και την επιλογή πληρωμής με πιστωτική κάρτα ή κατάθεση στην τράπεζα (εάν το επιτρέπει ο τύπος του ναύλου).\nΜε την ολοκλήρωση της κράτησης των αεροπορικών σας εισιτηρίων με Gulf Air λαμβάνετε ένα e-mail με τον αριθμό των ηλεκτρονικών σας εισιτηρίων, και μαζί με το διαβατήριό σας, μπορείτε να μεταβείτε κατευθείαν στο Check-in της Gulf Air στο αεροδρόμιο.\nΠτήσεις εξωτερικού της Gulf Air\nΔρομολόγια της Gulf Air\nΗ Gulf Air διαθέτει 37 υπερσύγχρονα αεροσκάφη τύπου Airbus, Boeing, Embraer και έχει παραγγέλλει άλλα 42 τα οποία θα ενταχθούν σταδιακά στο στόλο της. Ο μέσος όρος ηλικίας του στόλου της Gulf Air είναι 7.3 χρόνια και πραγματοποιεί δρομολόγια σε 30 χώρες εξυπηρετώντας συνολικά 41 προορισμούς σε όλο τον κόσμο. Η Gulf Air πραγματοποιεί μεταξύ άλλων πτήσεις σε χώρες της Ασίας, της Αφρικής και της Ευρώπης.\nH Gulf Air δεν αποτελεί μέλος κάποιας αεροπορικής συμμαχίας αλλά έχει φροντίσει να εντάξει στις δίκτυό της, πτήσεις κοινού κωδικού με άλλες αεροπορικές εταιρίες έτσι ώστε να προσφέρει στους επιβάτες της τη δυνατότητα να έχουν πρόσβαση σε περισσότερους προορισμούς με την Gulf Air μέσω αυτών των πτήσεων. Οι εταιρείες που συνεργάζεται είναι οι:, Biman Bangladesh Airlines, Cyprus Airways, Egypt Air, KLM, Royal Dutch Airlines, Malaysian Airlines, Philippine Airlines, Royal Jordanian, Saudi Arabian Airlines, Thai Airways και η Yemen Airways.\nGulf Air - Αποσκευές\n- Οι επιβάτες της Ecomony Class δικαιούνται ένα κομμάτι χειραποσκευής- μια τσάντα, βάρους έως 6kg και συνολικών διαστάσεων 45 x 40 x 30 cm. Όλοι οι επιβάτες της Falcon Gold της Gulf Air δικαιούνται ένα κομμάτι χειραποσκευής. Αυτή μπορεί να είναι μία τσάντα (διαστάσεων 55 x 40 x 30cm) ή ένας μεταφορέας ενδύματος (διαστάσεων 20 cm) ή ένας χαρτοφύλακας (διαστάσεων 45 x 40 x 30 cm), συνολικά έως 9kg. Επίσης, κάθε βρέφος δικαιούται ένα κομμάτι χειραποσκευής- μια τσάντα, έως 3kg και διαστάσεων 44 x 35 x 20 cm σε όλες τις κατηγορίες εισιτηρίου.\n- Σε ότι αφορά τις αποσκευές, για τους επιβάτες της Economy Class της Gulf Air, επιτρέπονται αποσκευές που πρέπει να ζυγίζουν μέχρι 30kg.\n- Για τους επιβάτες της Falcon Gold της Gulf Air, επιτρέπονται αποσκευές που πρέπει να ζυγίζουν μέχρι 40kg.\nCheck in με Gulf Air\n'Ολοι οι επιβάτες της Gulf Air μπορούν να κάνουν ckeck-in και ηλεκτρονικά από τον υπολογιστή ή το κινητό τους τηλέφωνο. Συγκεκριμένα, μέσα από την ιστοσελίδα της Gulf Air και χρησιμοποιώντας μόνο τον αριθμό του ηλεκτρονικού εισιτηρίου ή τον κωδικό κράτησης της Gulf Air, μπορεί κανείς να ολοκληρώσει τη διαδικασία του check-in. To online check-in είναι διαθέσιμο 24 ώρες έως και 90 λεπτά πριν την αναχώρηση της πτήσης. Εκτός από το online check in μπορείτε να πραγματοποιήσετε check in στο αεροδρόμιο.


Συνέντευξη Α. Παγιάτσου στο ΠΡΙΝ: Ο πόλεμος, η Αριστερά, τα καθήκοντα - Ξεκίνημα\nΣυνέντευξη Α. Παγιάτσου στο ΠΡΙΝ: Ο πόλεμος, η Αριστερά, τα καθήκοντα\nΑναδημοσιεύουμε συνέντευξη που παραχώρησε ο σ. Ανδρέας Παγιάτσος στην εφημερίδα «ΠΡΙΝ» που κυκλοφόρησε το Σαββατοκύριακο 7-8 Μάη, για το ζήτημα του πολέμου στην Ουκρανία και τα καθήκοντα της Αριστεράς.\n• Ποια καθήκοντα θέτει στην Αριστερά ο πόλεμος στην Ουκρανία και η απειλή επέκτασής του;\nΤο πρώτο καθήκον είναι η σωστή πολιτική στάση. Ο πόλεμος, στην ουσία του, είναι σύγκρουση ανάμεσα στα δύο ιμπεριαλιστικά μπλοκ, το ΝΑΤΟ από τη μια και τη Ρωσία με τους συμμάχους της από την άλλη, στα εδάφη της Ουκρανίας. Η Αριστερά δεν μπορεί να πάρει θέση υπέρ κανενός από τα δύο ιμπεριαλιστικά στρατόπεδα. Πρέπει να τοποθετηθεί ενάντια και στον Πούτιν και στο ΝΑΤΟ και υπέρ των εργαζομένων και της νεολαίας, που πληρώνουν με το αίμα τους αυτή τη σφαγή, και στην Ουκρανία και στη Ρωσία. Ταυτόχρονα υπέρ των δικαιωμάτων των Ρωσόφωνων πληθυσμών στην Ανατολική Ουκρανία υποστηρίζοντας το δικαίωμά τους στην αυτοδιάθεση (που πρακτικά μεταφράζεται σε ανεξαρτησία). Για την Αριστερά του επαναστατικού μαρξισμού η βασική θέση είναι: ο εχθρός είναι μέσα στη χώρα, παλεύουμε για τη μετατροπή του ιμπεριαλιστικού πολέμου σε εσωτερική ταξική σύγκρουση με στόχο την ανατροπή της εξουσίας των καπιταλιστών. Αυτό ισχύει και για τους Ρώσους και για τους Ουκρανούς μαρξιστές, ισχύει και για εμάς στην Ελλάδα και την ΕΕ. Με αυτή την πολιτική προσέγγιση πρέπει να επιδιώξουμε την ανάπτυξη αντιπολεμικών κινημάτων στη χώρα μας και διεθνώς.\n• Παρόλα αυτά, βλέπουμε δυνάμεις της Αριστεράς να στοιχίζονται πίσω από τον άξονα του δυτικού ιμπεριαλισμού και να υποστηρίζουν τη Ρωσία. Πως το σχολιάζετε;\nΔυστυχώς οι παθογένειες της Αριστεράς είναι μεγάλες – κι αυτό είναι βέβαια διεθνές φαινόμενο. Η πρώην-ρεφορμιστική «Αριστερά» (με πολλά εισαγωγικά στον όρο) τοποθετείται στην ουσία υπέρ του ΝΑΤΟ, κρατώντας κάποια ψευδοπροσχήματα, πράγμα που είναι αναπόφευκτο λόγω των οργανικών δεσμών της με την άρχουσα τάξη και το σύστημα. Στην αντικαπιταλιστική Αριστερά βλέπουμε ένα σημαντικό κομμάτι να παίρνει στην ουσία μια φιλορωσική στάση. Η ερμηνεία γι’ αυτό βρίσκεται στο αδιαμφισβήτητο γεγονός ότι ο ΝΑΤΟϊκός ιμπεριαλισμός είναι ο ισχυρότερος και επικινδυνότερεος, και ο λαός μας και η ευρύτερη περιοχή μας έχουν βιώσει τα εγκλήματα και την βαρβαρότητα της Δύσης και του ΝΑΤΟ. Σαν αποτέλεσμα αυτής της αντικειμενικής κατάστασης έχουμε τη φιλορωσική στάση σε κομμάτια του πληθυσμού και της αντικαπιταλιστικής Αριστεράς.\nΗ κατανόηση των αιτιών της φιλορωσικής στάσης όμως δεν σημαίνει και δικαιολόγησή της – οι μαρξιστές δεν μπορούν να υποστηρίζουν τον ένα ιμπεριαλισμό απέναντι στον άλλο, επειδή ο δεύτερος είναι ισχυρότερος.\n• Το προηγούμενο διάστημα δόθηκε στη δημοσιότητα η κοινή Αντιπολεμική Δήλωση εννιά αριστερών οργανώσεων προκαλώντας θετικό αντίκτυπο. Ποια είναι η σημασία της της κίνησης;\nΜεγάλη. Ακριβώς γιατί απαντούσε στα πιο πάνω ζητήματα στέλνοντας ένα αρκετά ηχηρό μήνυμα ότι τα πράγματα δεν είναι απλά «είτε με τον ένα είτε με τον άλλο», αλλά ότι η Αριστερά οφείλει να έχει μια ανεξάρτητη, «τρίτη», ταξική θέση, ενάντια και στους δύο ιμπεριαλιστικούς σχηματισμούς. Και ακριβώς επειδή προερχόταν από ένα σημαντικό αριθμό διαφορετικών οργανώσεων.\n• Οι εργαζόμενοι στην Ελλάδα δεν αντιμετωπίζουν μόνο τον κίνδυνο από την κυβερνητική εμπλοκή στα ΝΑΤΟϊκά σχέδια κατά της Ρωσίας, αλλά και από τον ανταγωνισμό των αστικών τάξεων Ελλάδας και Τουρκίας, με πρώτο τίμημα την απογείωση των εξοπλισμών. Πως απαντάμε;\nΈχουμε μόνο μία επιλογή, να κάνουμε ότι περνάει από το χέρι μας για να χτίσουμε γέφυρες συνεννόησης με το τουρκικό εργατικό κίνημα και τη νεολαία. Μόνο οι εργαζόμενοι στην Ελλάδα και την Τουρκία (και την Κύπρο, που μπορεί να αποτελέσει σημαντική γέφυρα) μπορούν να τερματίσουν τον εθνικιστικό ανταγωνισμό και την τρελή κούρσα των εξοπλισμών. Για να γίνει αυτό χρειάζονται και κινηματικές πρωτοβουλίες αλλά, πάνω απ’ όλα, να ευοδωθεί η προσπάθεια να χτιστούν μαζικές οργανώσεις της επαναστατικής Αριστεράς στις χώρες μας. Όσο υπάρχει καπιταλισμός ο εθνικιστικός ανταγωνισμός και ο κίνδυνος ενός νέου πολέμου θα είναι μπροστά μας.\n• Καθώς η κυβέρνηση της ΝΔ φθείρεται ραγδαία παρουσιάζονται ξανά οι «σωτήριες» λύσεις μέσω εκλογών, όπως για παράδειγμα η προοδευτική κυβέρνηση ΣΥΡΙΖΑ κλπ. Ποια μπορεί να είναι η εναλλακτική μιας ανατρεπτικής Αριστεράς;\nΗ ανατρεπτική Αριστερά πρέπει να προσπαθήσει να τα βρει μεταξύ της με στόχο να αποτελέσει μια πολιτική εναλλακτική για την κοινωνία. Αντικειμενικά οι δυνατότητες υπάρχουν. Σε διεθνές επίπεδο έχουμε το παράδειγμα της Αργεντινής το οποίο πρέπει να μελετηθεί. Χρειάζεται ένας πολιτικός φορέας που να συγκεντρώνει τις δυνάμεις της ανατρεπτικής Αριστεράς, με τις διαφορές τους, πράγμα που απαιτεί παραχωρήσεις και συμβιβασμούς από όλες τις πλευρές, σεβασμό της διαφορετικότητας και σύνθεση.\n• Ο ευρύτερος χώρος της αντικαπιταλιστικής Αριστεράς εμφανίζεται κατακερματισμένος. Υπάρχει δυνατότητα για μια άλλη πορεία και πως;\nΟι δυνατότητες υπάρχουν, όπως έχει αναφερθεί. Ο τρόπος να προχωρήσουμε είναι κατ’ αρχήν παρεμβαίνοντας μαζί πάνω σε όλα τα βασικά ζητήματα που απασχολούν την κοινωνία. Το σημείο κλειδί εδώ είναι ότι πρέπει να εγκαταλειφθεί ο σεχταρισμός και αυτό που ονομάζουμε «μεσσιανισμός» (η αντίληψη δηλαδή ότι «μόνο εμείς είμαστε οι πραγματικοί επαναστάτες»). Σε επίπεδο κινημάτων και κοινωνίας η αντικαπιταλιστική Αριστερά πρέπει να είναι ενωτική προς όλα τα φιλο-εργατικά ρεύματα, παρά τις ιδεολογικές και πολιτικές διαφορές, για να χτιστούν μαζικές αντιστάσεις. Σε πολιτικό επίπεδο πρέπει να επιδιωχθεί η συνεργασία πάνω σε ένα πλαίσιο ρήξης και ανατροπής που ταυτόχρονα θα προβάλλει εμφατικά τα ζητήματα του ενιαίου μετώπου. Θα πρέπει κάθε πλευρά να είναι διατεθειμένη να κάνει υποχωρήσεις και συμβιβασμούς. Δεν πρέπει να υπάρχει ούτε ίχνος καπελώματος στην προσπάθεια αυτή, σε αντίθετη περίπτωση η προσπάθεια είναι καταδικασμένη. Και δεν πρέπει να αποτελεί απλά μια ευκαιριακή προεκλογική συσπείρωση – τα καθήκοντα μπροστά μας είναι μεγάλα και σε βάθος χρόνου και αυτό πρέπει να καθορίζει τις κινήσεις μας. Είναι θετικό ότι ο διάλογος προς αυτή την κατεύθυνση έχει ξεκινήσει ανάμεσα σε ένα αριθμό οργανώσεων. Ελπίζουμε πως το αποτέλεσμα θα είναι θετικό.\nΟι ελλείψεις ειδών πρώτης ανάγκης και οι κινητοποιήσεις των εργαζομένων…\nΟ Λένιν, ο Πούτιν, η αυτοδιάθεση των λαών και η…\nΠόλεμος στην Ουκρανία – η θέση της μαρξιστικής Αριστεράς\nΟυκρανία: Ο πόλεμος συνεχίζεται, η υποκρισία ξεχειλίζει


«Κερδίσαμε μία μάχη, αλλά ο πόλεμος δεν τελείωσε» τόνισε ο πρωθυπουργός – ΦΩΝΗ ΤΗΣ ΡΟΔΟΠΗΣ\nΑναφερόμενος στη συμφωνία – ανάσα των Βρυξελλών, ο πρωθυπουργός είπε ότι η κυβέρνηση πάλεψε πολύ σκληρά και πως οι θυσίες του ελληνικού λαού πιάνουν τόπο. Παράλληλα, ζήτησε μεγαλύτερη ένταση στην προσπάθεια όλων και υπογράμμισε πως στόχος της χώρας είναι να εξαρτάται όλο και περισσότερο από τις δικές της δυνάμεις και να φύγει από την επιτήρηση.\nΣυγκεκριμένα, ο Γ.Παπανδρέου αναφερόμενος στη συμφωνία της Συνόδου Κορυφής του Eurogroup επισήμανε: «Ως κυβέρνηση παλέψαμε πολύ σκληρά γι’ αυτό το αποτέλεσμα. Κάναμε ό,τι περνούσε από το χέρι μας και θα συνεχίσουμε με όλες τις δυνάμεις μας, γιατί η σταθερή μας πορεία θα μας φέρει και νέα θετικά αποτελέσματα».\n«Είναι αυτοί που μας έφεραν σε αυτήν την κατάσταση και απαξιώνουν στις θυσίες των πολιτών, λέγοντας “είσαι κορόιδο που προσπαθείς”» υπογράμμισε.\nΚατέληξε, υπογραμμίζοντας: «Θα τα καταφέρουμε, να αφήσουμε στα παιδιά μας μια Ελλάδα δημιουργική. Τους το οφείλουμε και γι’ αυτό αξίζει τον κόπο».


Aλλος Τρόπος Εκφρασης! Γεώργιος Βελλιανίτης Διαδικτυακή Γέφυρα των Απανταχού Ελλήνων.: ΒΑΦΤΙΖΟΥΝ ΑΝΑΠΤΥΞΗ ΤΟ ΞΕΠΟΥΛΗΜΑ ΤΗΣ ΕΛΛΑΔΟΣ. ΣΕ ΞΕΝΑ ΧΕΡΙΑ ΠΕΡΑΣΑΝ ΜΕΓΑΛΕΣ ΕΛΛΗΝΙΚΕΣ ΕΠΙΧΕΙΡΗΣΕΙΣ ΤΟ 2021.\nΒΑΦΤΙΖΟΥΝ ΑΝΑΠΤΥΞΗ ΤΟ ΞΕΠΟΥΛΗΜΑ ΤΗΣ ΕΛΛΑΔΟΣ. ΣΕ ΞΕΝΑ ΧΕΡΙΑ ΠΕΡΑΣΑΝ ΜΕΓΑΛΕΣ ΕΛΛΗΝΙΚΕΣ ΕΠΙΧΕΙΡΗΣΕΙΣ ΤΟ 2021.\nτο ξεπούλημα της Ελλάδας:\nΣε ξένα χέρια πέρασαν\nμεγάλες ελληνικές επιχειρήσεις το 2021.\n220. ΕΙΜΑΙ ΝΗΣΙΩΤΗΣ\nΟ αέρας με χτυπάει.\nΣτο πρόσωπό μου σφυράει.\nΒόσκω τα γίδια στην πλαγιά,\nνα αναστήσω τα παιδιά.\nΠάω στο ψάρεμα πλατειά.\nΤα δίκτυα μου είναι βαρειά.\nΔεν κάνω στάση πουθενά.\nΦυλαχτό έχω. Με φυλά.\n΄Εχω τον ΄Αγιο.\nΌταν μαζεύω τις ελιές\nακούω πάνω μου στριγλιές\nαπό τους γλάρους.\nΤραγούδια μου λένε πολλά.\nΌλα του κόσμου τα καλά,\nείναι στη Φύση.\nΗ βάρκα λέγεται Ελπίς.\nΩραίο όνομα θα πείς.\nΜε βοηθάει κι η Κυρά.\nΣαν είμαι πάνω στην πλαγιά\nβλέπω στη θάλασσα μακρυά\n΄Ερχετ’ από την ξενητειά\nνα ρίξει άγκυρα κοντά,\nΣαν φτάνει αρχίζει να σφυρά.\nΜας χαιρετάει με χαρά,\nμέχρι να φθάσει.\nσκεπάζουν σύννεφα βαρειά.\nΣε λίγο βρέχει.\nΜα εγώ ξέρω απ’ αυτά.\nΠαίρνω τα μέτρα μου σωστά.\nΚάτι δεν τρέχει.\nΠειραιάς, Μάρτιος 2021\n216. O ΓΙΑΝΝΗΣ ΤΟΥ ΝΤΟΝΤΟΥ\nΟ Γιάννης ο Μηχανικός\nέγινε καλός ναυτικός.\nΕίν’ ένας καραβοκύρης.\nπαντού, κάθε λημέρι,\nπεριμένει το Γιάννη\nΑυτό όμως που να το σκεφτείς.\nΕίναι κι αυτοκινητιστής.\nΝα προλάβει όλο τρέχει.\nΠαντού το νού του τον έχει.\nΠέρα για πέρα ικανός.\n΄Ενας τίμιος Παξινός.\nΤο λένε εις τη διαπασών.\nΕίναι καμάρι των Παξών.\nΤον ξέρουν όλοι οι τουρίστες.\nΛες και βρίσκεται στις πίστες.\nΕίναι ξεχωριστή μορφή.\nΤον έχουν όλοι στην κορφή.\nΒοηθός η κυρία του.\nΗ άξια Κατερίνα του.\nΜε πνευματικά προσόντα.\nΤης ικανότητας φόντα.\nΓειά σου Γιάννη, Παλληκάρι.\nΤου Νησιού μας το καμάρι.\nΣε εκτιμά όλη η πιάτσα.\nΕίσ’ από σπουδαία ράτσα.\nΠειραιάς, Οκτώβριος 2018\nΑφού καταστράφηκε η οικονομία με το lockdown οι ελληνικές επιχειρήσεις έβαλαν πωλητήριο.\nΗ αμερικανική πολυεθνική Mondelēz κατέβαλε 1,6 δισ. ευρώ στις 26 Mαΐου για την εξαγορά της Chipita, μίας εταιρίας με ηγετικό ρόλο και υψηλούς ρυθμούς ανάπτυξης στην κατηγορία προϊόντων ζύμης και πρωινού σνακ στην κεντρική και την ανατολική Ευρώπη. Η Chipita, η οποία ιδρύθηκε στην Ελλάδα πριν από 40 χρόνια, είχε έσοδα περίπου 580.000.000 δολάρια το 2020 και διαθέτει αποδεδειγμένο ιστορικό σταθερής αναπτυξιακής πορείας που προέρχεται από το προϊοντικό της χαρτοφυλάκιο με κρουασάν και προϊόντα ζύμης, συμπεριλαμβανομένων των 7Days, Chipicao και Fineti. Η Chipita ήταν στην πρώτη γραμμή της εξέλιξης και της ανάπτυξης σε αυτόν τον τομέα σε πολλές χώρες, λόγω της ισχυρής καινοτομίας της και των δυνατοτήτων παραγωγής που διαθέτει. Η Mondelēz International θα χρησιμοποιήσει το δίκτυο διανομής της Chipita στην κεντρική και την ανατολική Ευρώπη για να ενισχύσει τη δική της διανομή και να συνεχίσει να φέρνει τις μάρκες της στην περιοχή και πέραν αυτής.\nΣε συμφωνία με την Crystal Almond Holdings Limited για την εξαγορά του 100% των μετοχών της Wind Ελλάς κατέληξε στις 16 Αυγούστου η United Group, κορυφαίος πάροχος τηλεπικοινωνιακών υπηρεσιών και μέσων ενημέρωσης στη νοτιοανατολική Ευρώπη.\nΚορυφαία στην Ευρώπη η Pharmathen.


Νέα κάμερα αναγνώρισης προσώπου προστατεύει το σπίτι – exnet.gr\nYou are here: Home / Τεχνολογίες / Νέα κάμερα αναγνώρισης προσώπου προστατεύει το σπίτι\nΝέα κάμερα αναγνώρισης προσώπου προστατεύει το σπίτι\nΌλα αυτά χάρις σε μια έξυπνη κάμερα ασφαλείας, που χρησιμοποιεί την αναγνώριση προσώπου και φτιάχνει το προφίλ του επισκέπτη.\nΑυτό σημαίνει ότι μπορούν να μπουν στο σπίτι, μόνο αν τους αναγνωρίσει η κάμερα, η οποία στέλνει μηνύματα στο κινητό του ιδιοκτήτη, μέσα από μια ειδική εφαρμογή. Είναι κάτι πολύ πιο αποτελεσματικό από ένα σύστημα που στηρίζεται σε αισθητήρες κίνησης.\n«Οι σημερινές κάμερες ασφαλείας δεν είναι έξυπνες. Μπορούν να σας πουν αν κάτι κινείται, αλλά δεν γνωρίζουν απαραίτητα αν είναι κάποιος ξένος ή τα παιδιά σας. Δεν καταλαβαίνουν τη διαφορά.\nΘα σας πληροφορούν όλη την ώρα, ακόμη κι αν οι συνθήκες φωτισμού αλλάξουν και αυτό μπορεί να είναι πολύ ενοχλητικό. Αν όμως δουλεύετε σκληρά, θέλετε να ξέρετε τι συμβαίνει σπίτι σας.\nΓι’ αυτό το λόγο αναπτύξαμε μια τεχνολογία αναγνώρισης προσώπου, οπότε θα ξέρετε εάν έχουν επιστρέψει τα παιδιά σας στο σπίτι, ή αν υπάρχει ένας εισβολέας για παράδειγμα» τόνισε η Τζανίνα Ματός, Διευθύντρια Μάρκετινγκ του προϊόντος στη Νετάτμο.\nΗ κάμερα χρειάζεται να σταθεί ελάχιστα δευτερόλεπτα στο πρόσωπο του επισκέπτη για να φτιάξει τη συνολική εικόνα του προσώπου του. Αυτό επιτρέπει στον ιδιοκτήτη της κάμερας να φτιάξει το προφίλ των επισκεπτών του.\nΗ κάμερα έχει υπέρυθρες ακτίνες για νυχτερινή όραση και ένα πεδίο ελέγχου 130 μοιρών, που στηρίζεται στο wi-fi δίκτυο του σπιτιού. Τα μειονεκτήματα του συστήματος είναι η έλλειψη αναγνώρισης ήχου, η έλλειψη αμφίδρομου ήχου και η έλλειψη backup σε cloud.\n«Υπάρχει ένας αλγόριθμος αναγνώρισης προσώπου, ένας αλγόριθμος αναγνώρισης στην κάμερα.\nΗ McLaren εξελίσσει την μελλοντική της τεχνολογία σε σασί και κινητήρα


Music Velocity: Big Blood+Dead Gum @ Fuzz Bar (04.07.2011)\nΤο γεγονός ότι στις 4 Ιουλίου ήταν η μέρα της ανεξαρτησίας,ο ένας χρόνος από την δημιουργία του blog και τα γενέθλια του γράφοντος προφανώς και έχουν ελάχιστη σημασία. Αυτό που πραγματικά αξίζει να αναφερθεί για την 4η Ιουλίου 2011 είναι η εμφάνιση των Αμερικανών Big Blood στη Θεσσαλονίκη,σε μία εμφάνιση σπάνια από όλες τις απόψεις (καθώς δεν είναι και μια μπάντα που εμφανίζεται πολύ συχνά ζωντανά) που σίγουρα θα άφησε αρκετές μνήμες σε όσους είχαν το προνόμιο να την παρακολουθήσουν.\nΟι αρχικές συνεννοήσεις πρόδιδαν ότι θα έχουμε τη χαρά να εμφανιστούν μπροστά μας το "εκτελεστικό" δίδυμο της μπάντας Caleb Mulkerin και Colleen Kinsella. Ευτυχώς η θεά τύχη μας χαμογέλασε και το φοβερό αυτό δίδυμο πλαισίωσε και ο Brother Oak στα drums κάνοντας την όλη συναυλιακή εμπειρία ακόμα πιο σπάνια!\nΤα πάντα έμοιαζαν τέλεια οργανωμένα και έτσι λίγο μετά τις 22:30 ο Αθηναίος Dead Gum πήρε την κιθάρα του κάνοντας μια εισαγωγή στην μυσταγωγία που θα ακολουθούσε.Προσωπικά δεν είχα έρθει ξανά σε επαφή με την μουσική του Dead Gum,ούτε γενικότερα με το μουσικό είδος που εκπροσωπεί επομένως δεν είμαι ο καταλληλότερος για να τον κρίνω. Αυτό που σίγουρα μπόρεσα να διακρίνω είναι τα ψυχρά ηλεκτρικά τοπία που δημιουργεί η μουσική του και τα οποία είναι ικανά να δημιουργήσουν μια εξαιρετικά κλειστοφοβική και μελαγχολική ατμόσφαιρα! Δεν ξέρω αν ήταν η καλύτερή του εμφάνιση ή όχι,σίγουρα όμως κόσμησε με την παρουσία του αυτό το ιδιαίτερο event.\nH ώρα είχε φτάσει αισίως 23:00 όταν οι Big Blood πήραν τις θέσεις τους και κάπου εκεί ξεκίνησαν τα πάντα! Κάποιοι ίσως περίμεναν ένα ακουστικό show από την μπάντα και δεν θα τους κατηγορήσω,καθώς διαθέτουν ορισμένες ακουστικές συνθέσεις υψηλότατης μουσικής ποιότητας,παρόλα αυτά όμως οι ίδιοι προτίμησαν να μας δώσουν ένα πιο ηλεκτρικά φορτισμένο show που σίγουρα δεν ενόχλησε κανένα! Με νέο άλμπουμ στις αποσκευές τους (το πραγματικά υπέροχο και συλλεκτικό "Big Blood & The Wicked Hex") και με μπόλικο κέφι ταξίδεψαν τα περισσότερα από 100 άτομα που γέμισαν τον ομολογουμένως μικρό χώρο του Fuzz Bar σε ένα κόσμο ψυχεδέλειας! Οι ίδιοι έδειχναν να το απολαμβάνουν δίνοντας το 101% της ενέργειάς τους και βιώνοντας πραγματικά κάθε νότα που έπαιζαν! Προσωπικά θα ήθελα να σταθώ στην εκπληκτική φωνή της Colleen Kinsella,μια φωνή με σπάνιο μέταλλο που μου έφερε στο μυαλό πολύ μεγάλες φωνές της Αμερικάνικης folk και country μουσικής και της οποία η απόδοση στο live ήταν μια τεράστια έκπληξη! Όσον αφορά το set τους προσωπικά δεν έμεινα παραπονεμένος,αν και θα ήθελα πολύ να ακούσω το λατρεμένο τουλάχιστον για μένα "Oh Country". Αποζημιώθηκα όμως,και με το παραπάνω μάλιστα,με την απίστευτα συναισθηματική εκτέλεση του "She Sells Sanctuary" που συνεπήρε τους πάντες!\nΚάποια live δεν θα έπρεπε να τελειώνουν ποτέ,επειδή όμως όλα τα καλά έχουν πάντα τέλος μετά από περίπου 70 λεπτά οι Big Blood μας αποχαιρέτησαν έχοντας αφήσει τις καλύτερες εντυπώσεις σε όλους (και έχοντας αφήσει ανοικτό ελπίζω το παράθυρο της επιστροφής τους για κάποια εμφάνιση ακόμα στο μέλλον).Συμβουλή σε όσους δεν έχουν προμηθευτεί το νέο άλμπουμ της μπάντας,να το πράξουν άμεσα καθώς για μια ακόμη φορά παραδίδουν μαθήματα μουσικής ποιότητας!\nΦυσικά από μια τέτοια βραδιά δεν θα πρέπει να λείπουν και οι ευχαριστίες! Πρώτα και καλύτερα στην ίδια την μπάντα για την σπάνια ευκαιρία που μας έδωσε να την δούμε ζωντανά. Μεγάλες ευχαριστίες φυσικά στο Fuzz Bar που φιλοξένησε αυτό το ιδιαίτερο event,στον Παναγιώτη Σπούλο,τον Αλέξανδρο Αλεξανδρίδη και την Λένα Λατινοπούλου για την πολύτιμη βοήθεια τους και φυσικά σε όλους εσάς που στηρίξατε αυτό το event. Το μεγαλύτερο όμως ευχαριστώ το αξίζει ο Κώστης Κηλύμης στον οποίο οφείλουμε εν πολλοίς αυτή τη βραδιά (ουσιαστικά αν δεν ήταν αυτός δεν θα υπήρχεο αυτό το live)! Υπήρξε ο ιθύνων νους και βοήθησε τα μέγιστα στο να ζήσουμε αυτή τη βραδιά μουσικού μεγαλείου που τουλάχιστον προσωπικά θα θυμάμαι για πάρα πολύ καιρό!\nΑναρτήθηκε από Music Velocity στις 4:47 μ.μ.


Ακριβή Διαμονή & Αγενής Ξενοδόχος - Κριτικές για Nostos Hotel, Φρίκες, Ελλάδα - Tripadvisor\nΑκριβή Διαμονή & Αγενής Ξενοδόχος - Nostos Hotel\n120€ τη βραδια για ενα παλιο δωμάτιο, μη ανακαινισμένο με θέα το πάρκινγκ του ξενοδοχείου! Για να μας προσφέρουν πρωινό ζήτησαν επιπλέον 8,5€ ανα άτομο. Η ιδιοκτητρια το ξενοδοχείου ηταν αγενής & καθολου εξυπηρετική! Μπανιο παλιο & μικρο, ντουλάπες παλιές βαμμένες μπλε, 1 σαπουνάκι & 1 αφρόλουτρο/shampoo επρεπε να μας αρκεί! Χαρτι υγείας να προςφερεται δειγματοληπτικά! Κακή εντύπωση & δε θα το σύστηνα! Θα επισκεφτούμε σιγουρα ξανα το νησί γιατι ειναι πανεμορφο & ιδιαιτερο & οι άνθρωποι πολυ ευγενείς μαλλον πέσαμε στην περιπτωση...Περισσότερα


Έλεγχος διαιτησίας: Ωραία που’ ναι η Κυριακή! (vid)\n#Tags: Τάσος ΣιδηρόπουλοςΘανάσης ΤζήλοςΑριστοτέλης ΔιαμαντόπουλοςΓιώργος ΤζοβάραςSuper League 1Έλεγχος διαιτησίαςΔημήτρης ΚαραντώνηςΕυστάθιος ΓκορτσίλαςΑλέξανδρος Τσακαλίδης\nΝίκος Μαρκάτος • 14/09/2021 - 15:12\n«Σφυρίζει» πλέι οφ Europa League o Σιδηρόπουλος\nΕξαιρετική παρουσία είχαν οι διαιτητές σε ΟΑΚΑ, Τούμπα, Πανθεσσαλικό.\nΈλεγχος διαιτησίας: Εξαιρετική η διαιτησία στα παιχνίδια της 1ης αγωνιστικής που διεξήχθησαν την Κυριακή (18/9).\nΣτην αρχή (Σιδηρόπουλος, Τσακαλίδης) και στο τέλος (Τζήλος) της 1ης αγωνιστικής της Super League 1, προέκυψαν διαιτητικά παρατράγουδα. Το κυρίως «πιάτο» που έγινε την Κυριακή πήγε πολύ καλά για τους ρέφερι.\nΣτο Βόλος – Λαμία ο Καραντώνης (Ημαθίας), με εξαίρεση τη φάση που ζήτησαν χέρι οι γηπεδούχοι προς το τέλος της αναμέτρησης, δεν είχε τίποτα. Για την εν λόγω φάση, η μπάλα βρήκε σε χέρι ποδοσφαιριστή των γηπεδούχων και όχι σε παίκτη της Λαμίας, οπότε δεν υφίσταται παράβαση.\nΣτο ΠΑΟΚ – ΠΑΣ Γιάννινα, ο Διαμαντόπουλος (Αρκαδίας) δεν αντιμετώπισε το παραμικρό πρόβλημα. Ο ΠΑΟΚ ηττήθηκε εντός έδρας, αλλά ο Λουτσέσκου τα έβαλε με το… χορτάρι. Οπότε όλα καλά για τον ρέφερι.\nΣτο ΟΑΚΑ (ΑΕΚ – Ιωνικός), ο Τζοβάρας σωστά δείχνει δεύτερη κίτρινη στον Ρομαό που ανακόπτει υποσχόμενη επίθεση, σωστά πάει και στη βούλα στο μαρκάρισμα του Μύγα στον Αραούχο.\nΓια το Ολυμπιακός – Ατρόμητος, το Sportime σχολίασε τη διαιτησία του Γκορτσίλα, ενώ αποκάλυψε και την άποψη του παρατηρητή Τεροβίτσα για τη φάση του 3ου λεπτού που ο Βαλμπουενά ζήτησε πέναλτι στο μαρκάρισμα του Παπαδόπουλου.\n« Απάτη με πλαστογραφημένα e-mail – Προσοχή συνεχίζεται\nΠαπαγιάννης: «Δεν ήταν αντιπροσωπευτική η 16η θέση για τον Παναθηναϊκό» »


Προπληρωμένες κάρτες MasterCard®\nαπό τα μετρητά\nΟΙ ΠΡΟΠΛΗΡΩΜΕΝΕΣ ΚΑΡΤΕΣ MASTERCARD ΕΙΝΑΙ Ο ΕΥΚΟΛΟΣ ΤΡΟΠΟΣ ΠΛΗΡΩΜΗΣ.\nΑπλά φορτώστε μία προπληρωμένη κάρτα με ένα ποσό και χρησιμοποιήστε την αντί μετρητών για τα ψώνια, τους λογαριασμούς, πληρωμές ή οποιαδήποτε άλλη αγορά.\nΤΙ ΕΙΝΑΙ Η ΠΡΟΠΛΗΡΩΜΕΝΗ ΚΑΡΤΑ;\nΗ προπληρωμένη κάρτα είναι μία κάρτα πληρωμών η οποία μπορεί να «φορτωθεί» με χρήματα από εσάς ή από οποιονδήποτε άλλον. Μπορείτε να χρησιμοποιήσετε την κάρτα σας για να πληρώσετε λογαριασμούς και να κάνετε αγορές στα καταστήματα, μέσω τηλεφώνου ή ηλεκτρονικά. Μπορείτε να χρησιμοποιήσετε την προπληρωμένη κάρτα για να κάνετε αγορές οπουδήποτε γίνονται δεκτές οι κάρτες MasterCard ή Maestro. Η χρήση της είναι πιο εύκολη, πιο βολική και πιο ασφαλής από τα μετρητά. Σε περίπτωση απώλειας ή κλοπής, η κάρτα απενεργοποιείται και το υπόλοιπο μεταφέρεται σε άλλη κάρτα. Ισχύουν οι όροι και προϋποθέσεις όπως καθορίζονται από την εκδότρια τράπεζά σας.\nΤΙ ΧΡΕΙΑΖΕΤΑΙ ΓΙΑ ΝΑ ΕΚΔΩΣΩ ΜΙΑ ΚΑΡΤΑ;\nΓια την αίτηση έκδοσης προπληρωμένης κάρτας μπορεί να χρειαστεί ένα αποδεικτικό της ταυτότητας και της διεύθυνσής σας. Ο καθένας μπορεί να εκδώσει μία προπληρωμένη κάρτα- δεν υπάρχει έλεγχος καταθέσεων, δυνατότητα πίστωσης ή κάτι άλλο που θα πρέπει να προσκομίσετε.


Ιερόσυλος διέρρηξε τέσσερις ναούς στη Σαντορίνη | iEllada.gr\nΟ 39χρονος δράστης εντοπίστηκε όταν άρπαξε δυο λοστούς από τον εξωτερικό χώρο της επιχείρησης και αποπειράθηκε να την διαρρήξει με αυτούς. Στην κατοικία του βρέθηκαν μικροποσότητα ακατέργαστης κάνναβης και δυο σπρέι πιπεριού, αλλά στην προσανάκριση ταυτοποιήθηκε ως ο δράστης των διαρρήξεων που είχαν γίνει τους τελευταίους δυο μήνες σε τέσσερις εκκλησίες από τα παγκάρια των οποίων είχαν κλαπεί χρήματα. Ο 39χρονος παραπέμφθηκε στην εισαγγελέα Πλημμελειοδικών Νάξου, που του απήγγειλε κατηγορίες για διακεκριμένες κλοπές, παράνομη οπλοκατοχή και κατοχή ναρκωτικών.\n*** Σε μια εκκλησία σε περιοχή της Φλώρινας τρύπωσε τις πρώτες πρωινές ώρες της Παρασκευής ένας 45χρονος Έλληνας και άρπαξε ένα μικρό χρηματικό ποσό από το παγκάρι, ένα μικρόφωνο και ένα κλειδί. Όμως, πριν απομακρυνθεί, τον συνέλαβαν αστυνομικοί του τμήματος Βεύης που βρήκαν τα κλοπιμαία στην κατοχή του και τα απέδωσαν στον επίτροπο του ναού. Ο 45χρονος οδηγήθηκε στον εισαγγελέα Πλημμελειοδικών Φλώρινας κατηγορούμενος για κλοπή.\n*** Δυο από τους τρεις ιερόσυλους που είχαν εισβάλει στις 13 Απριλίου στην εκκλησία του Αγίου Αποστόλου και Ευαγγελιστού Μάρκου στην πόλη της Άρτας και αποπειράθηκαν να διαρρήξουν το παγκάρι χωρίς να τα καταφέρουν, ταυτοποιήθηκαν από την έρευνα των ανδρών της Ασφάλειας. Πρόκειται για έναν 20χρονο Έλληνα και έναν 21χρονο Αλβανό, σε βάρος των οποίων και ενός ακόμα συνεργού τους που αναζητείται σχηματίστηκε δικογραφία για απόπειρα κλοπής που υποβλήθηκε στον εισαγγελέα Πλημμελειοδικών Άρτας.


Ενοχλητικοί συγγενείς στο γιορτινό τραπέζι; 7 τρόποι για να μη σας χαλάσουν τη διάθεση Ενοχλητικοί συγγενείς στο γιορτινό τραπέζι; 7 τρόποι για να μη σας χαλάσουν τη διάθεση | Epirusblog.gr | Ιωάννινα Ήπειρος Ελλάδα\nΕνοχλητικοί συγγενείς στο γιορτινό τραπέζι; 7 τρόποι για να μη σας χαλάσουν τη διάθεση\nΣυζητώντας με νεότερους και μεγαλύτερους σε ηλικία ανθρώπους, το κοινό στοιχείο που κάθε φορά βάζει σε κίνδυνο την ψυχική ηρεμία και τη...χαρά των γιορτών είναι η συναναστροφή με τους «δύσκολους» αλλά αναπόφευκτους συγγενείς. Κάθε φορά λέτε «φέτος δε θα εκνευριστώ και θα περάσουμε ωραία» αλλά κάθε φορά εκνευρίζεστε και τελικά δεν περνάτε ωραία.\n2. Τζιζ! Μερικά θέματα συζήτησης καίνε, και καλύτερα να μείνετε μακριά. Εσείς μπορεί να ρωτάτε από ενδιαφέρον και για να γίνεται συζήτηση διάφορες ερωτήσεις, είναι όμως πιθανό ότι ο συνομιλητής σας θα τις παρερμηνεύσει και θα γίνει παρεξήγηση. Πριν ρωτήσετε συγκεκριμένες ερωτήσεις τύπου «τι βαθμούς πήρες στον έλεγχο αγόρι μου;» ή «άντε, πότε θα κάνετε κανένα παιδάκι;», «τι έγινε, κατάφερες να κόψεις το τσιγάρο τελικά;» «πώς πάει η δίαιτα;», κλπ, σκεφτείτε ποια είναι η προσωπικότητα του συγγενούς στον οποίο κάνετε την ερώτηση και ποια θα είναι η πιθανή αντίδρασή του. Καλύτερα να δείξετε το ενδιαφέρον σας με γενικότερες ερωτήσεις, όπως «πώς πάει το σχολείο;», «πες μου όλα τα νέα σου», «με τι ασχολείσαι αυτό τον καιρό;», «ξέρω ότι πάντα έχεις διάφορα ωραία σχέδια, τι παίζει αυτή την εποχή;», κλπ. 'Ετσι δεν κινδυνεύετε να σας παρεξηγήσουν οι πιο μυγιάγκιχτοι και παράλληλα δείχνετε ενδιαφέρον.\n4. Περιορίστε το αλκοόλ. (Πιείτε αφού φύγουν οι καλεσμένοι σας, ή αφότου φύγετε από εκεί που σας είχαν καλέσει, θα χαλαρώσετε καλύτερα!). Δυστυχώς το πολύ ποτό χαλαρώνει την αίσθηση ελέγχου, αλλά και τη λογική και την εσωτερική λογοκρισία, οπότε αρχίζει να λέει κανείς ό,τι του κατέβει, χωρίς να συνειδητοποιεί ότι προσβάλλει ή ενοχλεί. Βάλτε πολλά παγάκια στο ποτό σας και περιορίστε την κατανάλωση αλκοόλ.\n5. Τα θέλετε όλα τέλεια; Αυτό είναι σίγουρο ότι θα σας δημιουργήσει στρες. Αφήστε ένα περιθώριο να γίνουν και κάποια μικρολαθάκια ή να υπάρχουν ατέλειες και επενδύστε στο να περάσετε όμορφα. Μερικές φορές η προσπάθεια του να τα κάνει κανείς όλα «τέλεια» οδηγεί στο ακριβώς αντίθετο αποτέλεσμα. Τα μικρολάθη, αυτό που δεν πήγε σύμφωνα με το σχέδιο, συχνά είναι και αυτό που δημιουργεί αναμνήσεις και περνάει στην οικογενειακή ιστορία με το «θυμάσαι τότε που...» (ενώ ποτέ κανένας δε λέει «θυμάσαι τότε που ήταν όλα τέλεια..»).\n7. Εκτιμήστε όλα τα θετικά και όμορφα στη ζωή σας. Είναι στ' αλήθεια τόσο σημαντική η κριτική της θείας Κατίνας -που τη βλέπετε μια φορά το χρόνο- ότι δε βάλατε αρκετό αμύγδαλο στους κουραμπιέδες ή στο σχόλιο του μακρινού θείου Λάκη ότι ο ίδιος τα παιδιά του τα είχε σούζα, ή οτιδήποτε άλλο αρνητικό και μικρόψυχο; Μετρήστε τα σχόλια και τις κουβέντες των κοντινών σας ανθρώπων, αυτών που αγαπάτε, που εκτιμάτε και που ξέρετε ότι σας στηρίζουν. Βρείτε λόγους για να νιώσετε όμορφα για όλα τα ωραία πράγματα στη ζωή σας, όσο μικρά και αν είναι, επειδή είναι σημαντικά και ομορφαίνουν τη ζωή σας.


Σελίδες: 1 ... 6162636465 ... 708 Κάτω\nΑποστολέας Θέμα: Μεταπτυχιακό στην Ειδική Αγωγή (Πανεπιστήμιο Λευκωσίας) (Αναγνώστηκε 1792918 φορές)\n« Απάντηση #868 στις: Ιούλιος 18, 2013, 12:32:53 πμ »\nΠαράθεση από: melpo στις Ιούλιος 16, 2013, 12:15:14 μμ\nΠαράθεση από: klio στις Ιούλιος 16, 2013, 11:35:05 πμ\nΚάντε μεταπτυχιακό στην Ελλάδα..αφήστε την Κύπρο! Δώστε εξετάσεις με σωστό διάβασμα θα περάσετε. Δεν είναι με μέσον ή τουλάχιστον όχι όλες οι θέσεις!\nΛέτε να μη θέλουμε να κάνουμε στην Ελλάδα?? Προσωπικά το επέλεξα και το έχω πει πολλές φορές για τον λόγο ότι είναι εξ αποστάσεως. Έχοντας ένα μικρό παιδάκι και οικογένεια. Κατοικώντας σε ένα χωρίο της Κρήτης πως μπορώ να τους αφήσω και να πάω σε άλλο μέρος της Ελλάδος και να πλωρώνω και ενοίκια?? Συνάντησα τυχαία μία γνωστή μου χτες η οποία έκανε μεταπτυχιακό στη Ρόδο. Απο Κρήτη και αυτή. Σας πληροφορώ ότι απο 5000 που ήταν με τα πηγαινε και έλά της πήγε 10000 και κάθε λίγο και λιγάκι έλεγε τα παρατάω καθώς δεν ήταν ευχαριστημένη καθόλου. Λοιπόν κάθομαι απο το σπίτι μου και το κάνω χωρίς πήγαινε και έλα και εχώ και το εξεταστικό κέντρο 40 λεπτά απο το σπίτι μου. Για το επίπεδο σπουδών το έχω ξαναπεί ότι είμαι ευχαριστημένη μιας και αυτό μετράει στο τέλος\n΄Εχω κι εγώ την ίδια άποψη.\nΣτην Ελλάδα είναι πρακτικά αδύνατο για κάποιον που επιθυμεί να κάνει μεταπτυχιακό στην ειδική αγωγή να τα καταφέρει. Διότι ο αριθμός είναι αυστηρά περιορισμένος (20 έως 30 άτομα) και οι εξετάσεις δεν είναι πάντα αδιάβλητες .\nΌσο αφορά την ποιότητα των ΠΜΣ στην ειδική αγωγή ανά την Ελλάδα νομίζω ότι της Θεσσαλονίκης υπερέχει σε όλα τα επίπεδα (καθηγητές, πρόγραμμα σπουδών κλπ.).\nΓια τα ΠΜΣ ειδικής αγωγής σε άλλα παιδαγωγικά τμήματα, οι απόψεις μάλλον δεν είναι μόνο θετικές.\n« Δημοσιεύτηκε: Σήμερα στις 14:04:53 »\n« Απάντηση #869 στις: Ιούλιος 18, 2013, 01:09:09 πμ »\nΌσοι ττελειώνουν το Γενάρη του 2014, θα έχουν προλάβει να το αναγνωρίσουν μέχρι τον Αύγουστο, που θα είναι η εγκύκλιος γιια την ένταξη στους πίνακες ειδικής αγωγής;\n« Απάντηση #870 στις: Ιούλιος 18, 2013, 01:12:13 πμ »\nΠαράθεση από: annap στις Ιούλιος 13, 2013, 03:58:30 μμ\nΠαράθεση από: Dina-PE18 στις Ιούλιος 10, 2013, 06:10:21 μμ\nΚαλησπέρα!Μπορεί κάποιος που έχει παρακολουθήσει το 511 να μας ενημερώσει για το ύφος της τελικής εξέτασης;Τι είδους θέματα μπήκαν αν ήταν επαρκής ο χρόνοσ κτλ;Γενικά υπήρξαν άτομα που απέτυχαν και θα χρειαστεί να ξαναεξεταστούν;\nΕπίσης, τα 510 και 512 και αφορούν κι αυτά σε έρευνα μήπως έχουν το ίδιο βιβλίο;Και τι δραστηριότητες έχουν;\nΤο 511 είχε 3 θέματα με 2 υποερωτήματα το καθένα. Επιτρέπονταν βιβλία και σημειώσεις αλλά τα θέματα ήτανε τόσο πολλά που δεν υπήρχε καθόλου χρόνος να κοιτάξεις ούτε το βιβλίο αλλά ούτε και τις σημειώσεις. Οι ερωτήσεις ήτανε αναμενόμενες και είχανε δοθεί ως sos από τον καθηγητή. Αφορούσαν τις διαφορές Ποιοτικής-Ποσοτικής και την Εγκυρότητα και Αξιοπιστία της έρευνας. Δεν τα θυμάμαι και καλά γιατί τον τελευταίο καιρό λόγω του μεταπτυχιακού υπάρχει καταιγισμός εισερχόμενων πληροφοριών με αποτέλεσμα να επικρατεί γενικότερη σύγχυση στο μυαλό μου.Έχω ακούσει πάντως ότι στο χειμερινό τετράμηνο είχανε κοπεί πολλοί και το ξαναδώσανε μαζί μας το καλοκαίρι (στο δικό μου τμήμα στις εξετάσεις ήτανε 5-6 άτομα που το δίνανε για 2η φορά). Για τις εξετάσεις του Ιουνίου δεν ξέρω τι έγινε. Εγώ πάντως το πέρασα!\nΕυχαριστώ πολύ για τις πληροφορίες Άννα και συγχαρητήρια!!\n« Απάντηση #871 στις: Ιούλιος 18, 2013, 03:21:16 πμ »\nΠαράθεση από: andreas18.02 στις Ιούλιος 15, 2013, 12:02:55 πμ\nΕίναι λογικό να εχουν ''περίεργη'' συμπεριφορά ορισμένοι καθηγητές και αυτό διότι οταν εχουν να διαχειριστούν μεταπτυχικούς φοιτητές στη Λευκωσία (δια ζωσης πληρους και μερικης φοιτησης, νεους και παλιους), καθως επισης και τους χιλιαδες που νομιζω πως εχουν εγγραφει στα εξ αποστασεως μαστερ της Λευκωσιας, ειναι απολυτα φυσιολογικο οι καθηγητές ''να τα εχουν παίξει'' και να μην ξερουν που να πρωτοαπαντησουν.\nΕλπιζω να ειναι λογω αυτου κι οχι λογω αγχους για τη δουλεια τους και τη χωρα τους, εξαιτιας της προσφατης υποβαθμισης της Κυπρου που εκρουσε το καμπανακι γι'αυξημενη πιθανοτητα χρεωκοπιας προσεχως. Οσοι θελουμε να ξεκινησουμε τωρα το μεταπτυχιακο, ας ελπιζουμε το Πανεπιστημιο Λευκωσιας να μην εχει ολη του την περιουσια στην Τραπεζα Κυπρου (συζητανε κουρεμα καταθεσεων στο 47%!!), ωστε να μπορει να συνεχισει απροσκοπτα τη λειτουργια του. (τουλαχιστον να πληρωνει τους καθηγητες!)\nΓια την επιλογη μεταξυ των υποψηφιων, ειχα ρωτησει κι εγω την κοπελα στη Γραμματεια Εισδοχης, αλλά μου ειπε οτι ακομη και να παρουν περισσοτερους, απλά θα δημιουργησουν περισσοτερες ομαδες.\n« Απάντηση #872 στις: Ιούλιος 19, 2013, 02:01:07 πμ »\nΝα ρωτήσω κάτι πιο πρακτικό; Πώς διαβάζετε; Σε αυτό το τετράμηνο σταμάτησα τις εκτυπώσεις για ευνόητους λόγους, και έχω γίνει ένα με το laptop . Άρχισα όμως να πιάνομαι χέρια-πόδια (ειδικά το δεξί χέρι πάει για τενοντίτιδα) και γενικώς έχω πολλές πρακτικές δυσκολίες (και λόγω διακοπών και παιδιών). Υπάρχει κανείς που να χρησιμοποιεί τάμπλετ; Εξυπηρετεί στην αναζήτηση στη βιβλιοθήκη, αλλά κυρίως στην ανάγνωση των άρθρων, επισήμανση σημαντκών σημείων τους, copy-paste κ.τ.λ. που μπορεί να κάνουμε για τις εργασίες;\nΚαι μία άλλη απορία οικονομικής φύσης : επεξεργάζομαι εναλλακτικά σενάρια πληρωμής των διδάκτρων και ένα από αυτά περιλαμβάνει την αποπληρωμή μαζεμένου προκαταβολικά όλου του ποσού για όλα τα μαθήματα που μου απομένουν. Έχει ρωτήσει κανείς τι γίνεται σε αυτήν την περίπτωση, λέτε να έχω ελπίδα να κάνουν κάποιου τύπου έκπτωση; Θεωρείτε ότι είναι μεγάλο ρίσκο, να πτωχεύσουν μαζί με την Κύπρο και να τα χάσω τσάμπα και αυτά; (αν δεν θέλετε σε αυτά να απαντήσετε δημόσια, θα ήμουν ευγνώμων αν μου στέλνατε πμ)\n« Απάντηση #873 στις: Ιούλιος 20, 2013, 12:38:59 μμ »\nΣυμφωνώ κ εγώ. Ανήκω στην ίδια κατηγορία και ενδιαφέρομαι για ένα μεταπτυχιακό από απόσταση και έχω βρει μόνο αυτό και το Διοικηση στην Εκπαίδευση. Γνωρίζετε αν υπάρχει κτ άλλο από απόσταση σχετικό με Πληροφορική;\n« Τελευταία τροποποίηση: Ιούλιος 20, 2013, 03:28:01 μμ από tina15 »\n« Απάντηση #874 στις: Ιούλιος 20, 2013, 04:36:21 μμ »\nθα ήθελα να ρωτήσω για τα εξ αποστάσεως μεταπτυχιακά..\n1. αν οι εξετάσεις σ' αυτά τα προγράμματα γίνονται σαββατοκύριακα γιατί είμαστε εργαζόμενοι..και αν αποτύχεις πότε το ξαναδίνεις; Θέλω να τελειώσω σε 1 χρόνο..το θεωρείτε ανέφικτo;\n2. από τη στιγμή που το ολοκληρώσεις το πρόγραμμα..μπορείς να το καταθέσεις αμέσως στην υπηρεσία σου (δεν μιλάω για το ειδικής αγωγής..), ή πρέπει να περάσει από κάποια διαδικασία αναγνώρισης;\n5. Υπάρχει έκπτωση για τους έλληνες υποψήφιους..κάπου το διάβασα κι αυτο..30-50%..τί πληρώνετε;\nΣας παρακαλώ ενημερώστε με..\n« Τελευταία τροποποίηση: Ιούλιος 20, 2013, 04:43:56 μμ από margardesk »\n« Απάντηση #875 στις: Ιούλιος 20, 2013, 04:49:47 μμ »\nΠαράθεση από: margardesk στις Ιούλιος 20, 2013, 04:36:21 μμ\n1. Εξετάσεις Παρασκευοσαββατοκύριακα. Φροντίζεις να μην αποτύχεις, γιατί αν αποτύχεις έχεις κόστος επανεξέτασης και βαθμολογική επίπτωση. Αν πάντως σου μείνει μάθημα το ξαναδίνεις το Σπτέμβρη, ή στην επόμενη εξεταστική περίοδο (δεν έχω καταλάβει καλά). Το πότε θα το τελειώσεις εξαρτάται από τις δικές σου υποχρεώσεις και αντοχές.\n2. Είναι πανεπιστήμιο του εξωτερικού συνεπώς πρέπει να περάσεις από τον ΔΟΑΤΑΠ\n3. 6000 χωρίς τα βιβλία\n« Απάντηση #876 στις: Ιούλιος 20, 2013, 05:19:07 μμ »\nΕυχαριστώ πολύ που απάντησες..δηλαδή μπορεί να πάρει μήνες μέχρι να αναγνωριστεί από τον ΔΟΑΤΑΠ..σωστά;\n« Απάντηση #877 στις: Ιούλιος 20, 2013, 11:25:30 μμ »\nΝομίζω ως 2-3 μήνες, αλλά δεν το έχω ψάξει και άλλοι μάλλον θα είναι πιο κατάλληλοι να μας απαντήσουν σε αυτό. Το ότι το πανεπιστήμιο έχει ήδη πάρει αναγνώριση από τον ΔΟΑΤΑΠ για τα μεταπτυχιακά του προγράμματα νομίζω ότι θα επιταχύνει τις διαδικασίες. Θα τα δούμε βέβαια αυτά όταν θα τελειώσουν οι πρώτοι απόφοιτοι.\nΑλήθεια, τώρα το Σεπτέμβρη δεν τελειώνουν οι πρώτοι; Ξέρει κανείς να μας πει με σιγουριά;\n« Απάντηση #878 στις: Ιούλιος 21, 2013, 12:07:42 πμ »\nΓύρω στους 4-5 μήνες να υπολογίζετε.\n« Απάντηση #879 στις: Ιούλιος 21, 2013, 12:36:55 πμ »\n4 μήνες έκανε το δικό μου μεταπτυχιακό από πανεπιστήμιο που είχε ήδη αναγνωριστεί πολλές φορές.\nΗ πρώτη αναγνώριση σίγουρα παίρνει περισσότερο χρόνο, εξαρτάται όμως και από τη χρονική περίοδο (υπάρχει ΔΣ; είναι καλοκαίρι; Υπάρχουν υπάλληλοι ή είναι σε διαθεσιμότητα;)\n« Απάντηση #880 στις: Ιούλιος 21, 2013, 12:54:08 πμ »\n« Απάντηση #881 στις: Ιούλιος 21, 2013, 01:43:42 πμ »\nΠαράθεση από: elia στις Ιούλιος 20, 2013, 04:49:47 μμ\nκόστος για να ξαναδώσεις το μάθημα απο ότι έχω ρωτήσει 30 ευρω.\nΣελίδες: 1 ... 6162636465 ... 708 Πάνω


pireastime.gr - Επίσχεση εργασίας και στο «Μυτιλήνη»\nΝαυτιλία Επίσχεση εργασίας και στο «Μυτιλήνη»\nΠαρασκευή, 20 Φεβρουαρίου 2015 19:17\nΔεμένο στο λιμάνι της Σάμου παραμένει το πλοίο «Μυτιλήνη» της ΝΕΛ, λόγω επίσχεσης εργασίας του πληρώματος για μη καταβολή δεδουλευμένων. Το πλοίο σύμφωνα με την εταιρεία ήταν προγραμματισμένο να μεταφερθεί σήμερα με ρυμουλκό στον Πειραιά για αποκατάσταση της βλάβης και εκ νέου δρομολόγησή του.\n«Ξεκίνησε χθες, στην Σάμο όπου βρίσκεται, στο Ε/Γ-Ο/Γ «ΜΥΤΙΛΗΝΗ» της ναυτιλιακής εταιρίας ΝΕΛ επίσχεση εργασίας με αίτημα την καταβολή και εξόφληση των δεδουλευμένων αποδοχών των Ναυτεργατών.\nΘέλουμε να σημειώσουμε ότι το ανωτέρω πλοίο έχει ακινητοποιηθεί πριν 15 μέρες λόγω μηχανικής βλάβης στην Σάμο. Το πλήρωμα του πλοίου βρίσκεται σε εξαιρετικά δύσκολη θέση αφού η εταιρεία δεν τους παρέχει στοιχειώδη και αναγκαία οικονομικά μέσα που θα καλύπτουν βασικές τους ανάγκες. Η ακινητοποίηση και επίσχεση στο Ε/Γ-Ο/Γ «ΜΥΤΙΛΗΝΗ» αποτελεί συνέχεια σειράς αγωνιστικών κινητοποιήσεων της ΠΕΝΕΝ και έχει ως επίκεντρο την πάλη για την αντιμετώπιση του απαράδεκτου φαινομένου της απλήρωτης ναυτικής εργασίας.\nΚαλούμε την ναυτιλιακή εταιρεία ΝΕΛ και την πολιτική ηγεσία του ΥΝΑ να πάρουν άμεσα μέτρα διότι σε διαφορετική περίπτωση η ΠΕΝΕΝ είναι αποφασισμένη να κλιμακώσει τον αγώνα της με γενικευμένη κινητοποίηση στο σύνολο των Ακτοπλοϊκών εταιριών που παρουσιάζεται το πρόβλημα αυτό».


Αξίζεις να ζεις ευτυχισμένες στιγμές! Δημιούργησέ τες με τα best sellers της ευτυχίας! - Κατερίνα Τσεμπερλίδου Αξίζεις να ζεις ευτυχισμένες στιγμές! Δημιούργησέ τες με τα best sellers της ευτυχίας! - Κατερίνα Τσεμπερλίδου Αξίζεις να ζεις ευτυχισμένες στιγμές! Δημιούργησέ τες με τα best sellers της ευτυχίας! - Κατερίνα Τσεμπερλίδου\nΑξίζεις να ζεις ευτυχισμένες στιγμές! Δημιούργησέ τες με τα best sellers της ευτυχίας!\nPost by: Mind Spa 23/10/2019 0 comments\t275 views


Οικογενειακές στιγμές το Πάσχα στο Μαλεβίζι και πολλές ευχές για τον Λάμπρο Βαμβακά – Μαλεβιζιώτης\nΟικογενειακές στιγμές για τον Λάμπρο Βαμβακά στο Κεραμούτσι\nΟ Αντιπεριφερειάρχης στο τομέα της υγείας Λάμπρος Βαμβακάς με αφορμή τις μέρες του Πάσχα κατάφερε να ξεκλέψει λίγο χρόνο και να βρεθεί με την οικογένεια του και με φίλους στο αγαπημένο του Κεραμούτσι.\nΑρκετοί ήταν που του έστειλαν ευχές για την γιορτή του,\nΑπλός και προσιτός όπως πάντα, έστειλε τις ευχές του για όλο τον κόσμο και ευχαρίστησε όλους αυτούς που του ευχήθηκαν για την ονομαστική του εορτή.\nΟ ίδιος έγραψε;\nΧριστός Ανέστη! Χρόνια πολλά σε όλους από το Κεραμούτσι!\nΥγεία και ελευθερία σύντομα. Ευχαριστώ τον καθένα ξεχωριστά για τις ευχές σας!


Στηρίγματα σε τρεις βαρβάτες έδρεςΣκάλισα πολύ το σημερινό πρόγραμμα για να βγάλω τρία δυνατά σημεία. Κατέληξα σε τρεις άσους τους οποίους θα παίξω μονούς αλλά θα ρίξω ψιλά και Ένα απ' όλα με σύστημαΠολλά τα σημερινά ματς. Με προσοχή διάλεξα ένα σημείο από Σούπερ Λίγκα, Πρέμιερ Λιγκ, Καμπιονάτο και Μπουντεσλίγκα. Η Μπέρνλι πιστεύω ότι δεν θα χάσει από Μικρές ΓαλλιδούλεςΣήμα κατατεθέν της Παρασκευής είναι η Ligue 2. Κι επειδή δεν μού γεμίζει τίποτα το μάτι από το υπόλοιπο πρόγραμμα της ημέρας θα πάρω τρεις 13 Σκοράκια στο Europa LeagueΜου στέλνετε πολλά mail και ζητάτε να ανεβάσω σκοράκια για το champions league και το europa league. Θα σας την κάνω τη χάρη σήμερα, όχι Europa League: Μια εξάδα με Χ!Μια εξάδα με ισοπαλίες έχω επιλέξει για σήμερα. Προσωπικά θα τα παίξω όλα μονά, αλλά φυσικά θα ρίξω και ένα γερό σύστημα που θα ζητάω 10 + 1 λόγοι για online στοίχημα!Η τεχνολογία προχωράει με ταχύτατους ρυθμούς κάνοντας τη ζωή μας να γίνεται ευκολότερη σε πολλά πράγματα. Και για να μπω κατ' ευθείαν στο ψητό, πλέον ΑΠΟΤΕΛΕΣΜΑΤΑ ΣΑΒΒΑΤΟΥ


Πρώην στέλεχος της Bungie παραδέχεται ότι ήταν λάθος η συμφωνία με την Activition | Techblog.gr\nΤρίτη, 07/07/2020 · Νίκος Ζώης\nΈχει περάσει σχεδόν ένας χρόνος από τότε που η Bungie, το στούντιο που δημιούργησε τη σειρά Halo και το Destiny, έφυγε από την Activition και πλέον είναι ανεξάρτητο στούντιο. Το τι\nΣε συνέντευξη του στο κανάλι HiddenXperia στο YouTube, ο συνθέτης και πρώην στέλεχος της Bungie, Marty O’Donnell, μίλησε ανοιχτά για τη συμφωνία του studio με την Activition. Ο ίδιος αναφέρει πως ο μοναδικός λόγος που η Bungie συμφώνησε τελικά με τον publisher ήταν για να κρατήσει αυτή τα δικαιώματα του Destiny ως IP, κάτι που οι περισσότεροι εκδότες, όπως και η Microsoft, δε τους επέτρεπαν να κάνουν.\nΤο studio φαίνεται να ήταν από την αρχή ανήσυχο για αυτή τη συμφωνία, με τον O’Donnell να αναφέρει:\nΑν υπάρχει κάποια ευθύνη για το ότι πήγαμε στην Activision, είμαι μέρος αυτής. Γνωρίζαμε από την αρχή το ρίσκο της συμφωνίας και τελικά αποδείχθηκε τόσο κακή όσο νομίζαμε ότι θα ήταν. Κυκλοφορήσαμε αυτό το franchise (Destiny) με την Activision, όμως όπως ήταν φυσικό με την πάροδο του χρόνου αποφασίσαμε και οι δύο πλευρές ότι είχαμε διαφορετικούς στόχους στο τι θέλαμε να είναι, οπότε απλά ο καθένας πήρε διαφορετικό δρόμο.\nΗ Bungie είχε αρχικά ένα πολυετές σχέδιο εξέλιξης για το Destiny, η ηγεσία της Activision απέρριψε σχετικά γρήγορα τα εν λόγω σχέδια. Αν και το Destiny ολοκληρώνεται, η Bungie εργάζεται επίσης πάνω σε ένα νέο RPG που θα κυκλοφορήσει στις κονσόλες της επόμενης γενιάς. Ο τελευταίος τίτλος Halo της Bungie ήταν το Halo: Reach, ενώ αναμένουμε την επόμενη κίνηση του ταλαντούχου studio.


Αποβολή – Διάγνωση – La Boda\nΑποβολή – Διάγνωση\nΕάν δείτε τον γιατρό ή τη μαία σας λόγω κολπικής αιμορραγίας ή άλλων συμπτωμάτων αποβολής, ενδέχεται να σας παραπέμψω σε μια πρώιμη μονάδα εγκυμοσύνης σε νοσοκομείο για εξετάσεις.\nΕάν είστε άνω των 18 εβδομάδων έγκυος, συνήθως θα παραπεμφθείτε στη μονάδα μητρότητας στο νοσοκομείο.\nΤο νοσοκομείο μπορεί να διεξάγει εξετάσεις για να επιβεβαιώσει εάν έχετε αποβολή. Οι εξετάσεις μπορούν επίσης να επιβεβαιώσουν εάν υπάρχει ακόμα ένας ιστός εγκυμοσύνης στη μήτρα σας (μια ατελής ή καθυστερημένη αποβολή) ή εάν όλος ο ιστός εγκυμοσύνης έχει περάσει από τη μήτρα σας (μια πλήρη αποβολή).\nΗ πρώτη δοκιμή που χρησιμοποιείται είναι συνήθως μια υπερηχογραφική σάρωση για να ελέγξετε την ανάπτυξη του μωρού σας και να αναζητήσετε έναν καρδιακό παλμό. Στις περισσότερες περιπτώσεις, αυτό γίνεται συνήθως με τη χρήση ενός μικρού καθετήρα που εισάγεται στον κόλπο (υπερφυσικός υπέρηχος). Αυτό μπορεί να αισθάνεται λίγο άβολα, αλλά δεν είναι επώδυνο.\nΊσως μπορέσετε να έχετε μια εξωτερική σάρωση μέσω της κοιλιάς σας, αν προτιμάτε, αν και αυτή η μέθοδος μειώνει την ακρίβεια της σάρωσης. Κανένας τύπος σάρωσης δεν είναι επικίνδυνος για το μωρό και δεν αυξάνει τον κίνδυνο αποβολής.\nΜπορεί επίσης να σας προσφερθούν εξετάσεις αίματος για τη μέτρηση των ορμονών που σχετίζονται με την εγκυμοσύνη, όπως η β-ανθρώπινη χοριακή γοναδοτροπίνη (hCG) και η προγεστερόνη. Αυτά μπορεί να επαναληφθούν μετά από 48 ώρες εάν\nΜερικές φορές μια αποβολή δεν μπορεί να επιβεβαιωθεί αμέσως χρησιμοποιώντας υπερηχογράφημα ή εξέταση αίματος. Για παράδειγμα, ένας καρδιακός παλμός μπορεί να μην είναι αισθητός εάν το μωρό σας βρίσκεται σε πολύ πρώιμο στάδιο ανάπτυξης (λιγότερο από έξι εβδομάδες). Εάν συμβαίνει αυτό, μπορεί να σας συμβουλεύσει να κάνετε μια νέα εξέταση υπερήχων ή εγκυμοσύνης, ή και τα δύο, και πάλι σε μια εβδομάδα ή δύο.\nΕάν είχατε τρεις ή περισσότερες αποβολές στη σειρά (επαναλαμβανόμενες αποβολές), χρησιμοποιούνται συχνά και άλλες εξετάσεις για τον έλεγχο οποιασδήποτε υποκείμενης αιτίας. Ωστόσο, δεν εντοπίζεται αιτία σε περίπου τις μισές περιπτώσεις. Αυτές οι περαιτέρω δοκιμές περιγράφονται παρακάτω.\nΕάν μείνετε έγκυος, οι περισσότερες μονάδες προσφέρουν πρόωρη υπερηχογραφήματα και παρακολούθηση στα πρώτα στάδια για να καθησυχάσουν και να υποστηρίξουν τους γονείς.\nΕάν είχατε υποτροπιάζουσες αποβολές, εσείς και ο σύντροφός σας μπορείτε να δοκιμάσετε ανωμαλίες στα χρωμοσώματα σας (μπλοκ DNA) που θα μπορούσαν να προκαλέσουν το πρόβλημα, το οποίο είναι το πιο σπάνιο γνωστό αίτιο. Αυτός ο τύπος δοκιμής είναι γνωστός ως καρυοτυπία.\nΕάν ο καρυοτύπος εντοπίσει προβλήματα με τα χρωμοσώματα του ή των συνεργατών σας, μπορείτε να απευθυνθείτε σε έναν κλινικό γενετιστή (ειδικός γονιδίων).\nΘα είναι σε θέση να εξηγήσουν τις πιθανότητές σας για μια επιτυχή εγκυμοσύνη στο μέλλον και αν υπάρχουν οποιεσδήποτε θεραπείες γονιμότητας, όπως η in vitro γονιμοποίηση (IVF), που θα μπορούσατε να δοκιμάσετε. Αυτό το είδος συμβουλών είναι γνωστό ως γενετική συμβουλευτική.\nΜειωμένη ή καθυστερημένη αποβολή\nΔιαβάστε περισσότερα σχετικά με τους γενετικούς ελέγχους και την παροχή συμβουλών.\nΈνας διαβάθμιος υπέρηχος μπορεί να χρησιμοποιηθεί για να ελέγξει τη δομή της μήτρας σας για οποιεσδήποτε ανωμαλίες. Μια δεύτερη διαδικασία μπορεί να χρησιμοποιηθεί με έναν 3D σαρωτή υπερήχων για να μελετήσετε την κατώτερη κοιλιά και τη λεκάνη σας για να παρέχετε πιο ακριβή διάγνωση.\nΗ σάρωση μπορεί επίσης να ελέγξει αν έχετε αποδυναμωμένο τράχηλο. Αυτή η εξέταση μπορεί συνήθως να πραγματοποιηθεί μόνο όταν ξαναβρεθείτε, οπότε συνήθως θα σας ζητηθεί να έρθετε σε σάρωση όταν είστε μεταξύ 10 και 12 εβδομάδων έγκυος.\nΤο αίμα σας μπορεί να ελεγχθεί για υψηλά επίπεδα αντισώματος αντιφωσφολιπιδίου (aPL) και αντιπηκτικού λύκου. Αυτή η δοκιμή πρέπει να γίνει δύο φορές, έξι εβδομάδες, όταν δεν είστε έγκυος.\nΤα αντιφωσφολιπιδικά (aPL) αντισώματα είναι γνωστό ότι αυξάνουν την πιθανότητα θρόμβων αίματος και μεταβάλλουν τον τρόπο με τον οποίο συνδέεται ο πλακούντας. Αυτοί οι θρόμβοι αίματος και οι αλλαγές μπορούν να μειώσουν την παροχή αίματος στο έμβρυο, γεγονός που μπορεί να προκαλέσει αποβολή.\nΜερικές φορές αποβάλλεται μια αποβολή κατά τη διάρκεια μιας σάρωσης ρουτίνας που πραγματοποιείται ως μέρος της προγεννητικής σας φροντίδας. Μια ανίχνευση μπορεί να αποκαλύψει ότι το μωρό σας δεν έχει καρδιακό παλμό, ή ότι το μωρό σας είναι πολύ μικρό για την ημερομηνία της εγκυμοσύνης σας. Αυτό ονομάζεται αποτυχημένη ή καθυστερημένη αποβολή.\nΈνας σύμβουλος πένθους εξηγεί τι πένθος είναι, πώς να αντιμετωπίσει και πού να πάει για βοήθεια και υποστήριξη\nPrevious Previous post: Κροφή – Διάγνωση\nNext Next post: Πρωτοπαθής χολική κίρρωση – Θεραπεία


Μεταμορφώνεται σε πριγκίπισσες της Disney και προσφέρει χαρά σε άρρωστα παιδιά - Mothersblog.gr\nΜεταμορφώνεται σε πριγκίπισσες της Disney και προσφέρει χαρά σε άρρωστα παιδιά\nΗ Sarah Ingle είναι μια φανατική θαυμάστρια της Disney. Πριν καλά καλά μάθει να διαβάζει, γνώριζε τους στίχους των τραγουδιών των αγαπημένων της ταινιών και δεν έχανε την ευκαιρία να τα ερμηνεύει.\nΗ αγάπη της αυτή με την πάροδο των χρόνων όχι μόνο δεν έσβησε αλλά έγινε ακόμα πιο δυνατή. Αποφάσισε μάλιστα, παράλληλα με την εργασία της, να κάνει το όνειρό της πραγματικότητα αποκτώντας τα κοστούμια από τις πρωταγωνίστριες των ταινιών του τόσο θαυμάζει. Για το σκοπό αυτό η Sarah έχει ξοδέψει μέχρι σήμερα πάνω από 10.000 λίρες για να φτιάξει 17 στολές από τις αγαπημένες της ηρωίδες.\nΤο κοστούμι που ξεχωρίζει η ίδια είναι αυτό της Άριελ, η συλλογή της όμως περιλαμβάνει στολές της Σταχτοπούτας, της Έλσας , της Άννας, της Ραπουνζέλ, της Χιονάτης ,της Belle από την Πεντάμορφη και το Τέρας.\nΗ εξωτερική της εμφάνιση τη βοηθάει πολύ στις μεταμορφώσεις της καθώς είναι λεπτή και με μεγάλα μάτια. Ωστόσο, όπως παραδέχεται, απαιτείται αρκετός χρόνος για μια επιτυχημένη «μεταμόρφωση».\nΗ 25χρονη Sarah, που είναι marketing manager σε εταιρεία, αποφάσισε στην πορεία να αξιοποιήσει το πάθος της αυτό προς όφελος των παιδιών. Εκτός λοιπόν από τη συμμετοχή της σε παιδικά πάρτυ έναντι 100 λιρών την ώρα, επισκέπτεται αφιλοκερδώς -ως εθελόντρια –παιδικά νοσοκομεία για να ψυχαγωγήσει τα παιδιά.\n«Είναι μαγικό. Οι άνθρωποι συχνά με συγχαίρουν για την εμφάνισή μου και τα παιδιά νομίζουν ότι είμαι μια πραγματική πριγκίπισσα. Δε θα ξεχάσω ποτέ όταν μου ζητήθηκε να μεταμορφωθώ για ένα μικρό κορίτσι που σταματούσε τις θεραπείες για τον καρκίνο» , αποκαλύπτει.\nΤο μεγαλύτερο όνειρο της Sarah είναι να δουλέψει κανονικά ως επαγγελματίας πριγκίπισσα της Disney στο μέλλον. Μέχρι τότε θα συνεχίσει να μεταμορφώνεται στις αγαπημένες της ηρωίδες, έχοντας στο πλευρό της τον πρίγκιπα- σύντροφό της Derek.\nΜΕΤΑΜΟΡΦΩΣΗ ΣΕ ΠΡΙΓΚΙΠΙΣΣΕΣ ΤΗΣ ΝΤΙΣΝΕΥ


Καθιερώνεται επίσημη αργία για τη ΔΕΗ με αφορμή της μάχη της Ηλεκτρικής – Σημειώσεις για τον Εμφύλιο\nΑντιμέτωπη με χίλιες δυο προκλήσεις βρίσκεται η ΔΕΗ, αλλά οι αργίες- αργίες. Από του χρόνου μάλιστα προστίθεται στις υφιστάμενες και μια καινούργια για το προσωπικό.\nΣε σημερινή της ανακοίνωση η διοίκηση της ΔΕΗ ενημερώνει ότι από την επόμενη χρονιά ανακαθορίζει το καθεστώς των αργιών, και καθιερώνει ως επίσημη αργία για το προσωπικό την 13η Οκτωβρίου, τιμώντας τη Μάχη της Ηλεκτρικής. Πρόκειται για τη μάχη που πριν από 72 χρόνια (13 Οκτωβρίου 1944), οι τότε εργαζόμενοι στην Ηλεκτρική, μαζί με το 6ο Σύνταγμα του ΕΛΑΣ, πολέμησαν τους Γερμανούς και έσωσαν το εργοστάσιο παραγωγής ηλεκτρισμού του Αγίου Γεωργίου στο Κερατσίνι από την ανατίναξη.\n«Τιμούμε και πάλι τη μεγάλη ιστορική επέτειο”, αναφέρει σε δήλωσή του ο πρόεδρος της ΔΕΗ Μανόλης Παναγιωτάκης, ο οποίος συνδέει την επέτειο με τον αγώνα που δίνει σήμερα η ΔΕΗ «για την επίτευξη των στόχων της οποίας, όλοι οι εργαζόμενοι, και τα στελέχη της οφείλουμε να δίνουν αποφασιστικά καθημερινές μάχες».\nΟυδείς αμφισβητεί την αυτοθυσία των εργαζομένων στην Ηλεκτρική, και ασφαλώς και αξίζει τιμή και δόξα στους ανθρώπους που τότε σκοτώθηκαν. Άλλος όμως είναι σήμερα ο πραγματικός πόλεμος που καλείται να δώσει η ΔΕΗ, αυτός με τα φέσια και με τη μαθηματική συρρίκνωσή της σε μια μικρότερη επιχείρηση λόγω των ασφυκτικών επιταγών του Μνημονίου. Δεν μπορεί κανείς να συνδέει τις σημερινές προκλήσεις που αντιμετωπίζει η ΔΕΗ με την μνήμη των ανθρώπων που πέθαναν πριν από 73 χρόνια.\nΣωστά επομένως θυμίζει η διοίκηση της ΔΕΗ την επέτειο της 13ης Οκτωβρίου 1944, αλλά είναι αμφίβολο κατά πόσο στη δύσκολη αυτή για την επιχείρηση συγκυρία, στέλνει το σωστό μήνυμα ανακηρύσσοντας την ημέρα σε αργία για το προσωπικό.\nΠηγή: Καθιερώνεται επίσημη αργία για τη ΔΕΗ με αφορμή της μάχη της Ηλεκτρικής – Liberal\nPrevious postΟβίδες από τον αμερικανικό εμφύλιο 150 χρόνια πριν ξέθαψε ο τυφώνας Matthew!\nNext postΑργελέ μου γιατί σβήνεις…


Meghan Markle-Πρίγκιπας Harry: Η ταινία του Netflix που μας θύμισε το love story τους - Instyle GR\n07/12/2019 @ 02:07:05\nΜια νέα ταινία κυκλοφόρησε στο Netflix που παρουσιάζει μια ιστορία αγάπης με πολλά κοινά με αυτά της γνωριμίας της Meghan Markle και του πρίγκιπα Harry.\nΣτην ταινία «A Christmas Prince: The Royal Baby» βλέπουμε μια Αμερικανίδα κοπέλα που ονομάζεται Amber να ερωτεύεται ξαφνικά έναν Ευρωπαίο πρίγκιπα. Παντρεύονται και κάνουν το πρώτο τους παιδί. Στα πλανά της ταινίας βλέπουμε πως όταν η Amber ετοιμάζεται να γεννήσει, χρησιμοποιεί την μέθοδο της υπνοθεραπείας, μια μέθοδο που είχε χρησιμοποιήσει και η Meghan Markle όταν έφερε στον κόσμο το πρώτο της παιδί, τον 6 μηνών -σήμερα- Archie.\nΕκτός από τη γέννα, στη ταινία υπάρχει ακόμη μια σκηνή -που μας θύμισε την Meghan και τον Harry- και δείχνει την ομάδα μπέιζμπολ, Yankees να χαρίζει στο μωρό της Amber και του πρίγκιπα, μια μπλούζα με το λογότυπο τους.\nΤα μέλη της ομάδα του μπέιζμπολ είχαν ενθουσιαστεί όταν η Meghan και ο Harry είχαν δώσει το παρών σε έναν αγώνα τους στο Λονδίνο. Μάλιστα, εκεί τους είχαν χαρίσει και ένα μικρό μπλουζάκι για το γιο τους με το όνομά του.\nΔείτε παραπάνω το τρέιλερ της ταινίας.\nMeghan Markle NETFLIX πρίγκιπας Harry ταινία


anagnostria: Το Σανατόριο\nΠρωταγωνιστής σ' αυτό το πολύ ενδιαφέρον θρίλερ δεν είναι πρόσωπο. Είναι ένα κτίριο, ένα πολυτελέστατο ξενοδοχείο. Χτισμένο ψηλά, σε ύψος 2.200 μ., σε μια ελβετική βουνοκορφή, κοντά στο Κραν-Μοντανά, αποπνέει κάτι μυστηριώδες, κάτι τρομακτικό.\nΤο πεντάστερο ξενοδοχείο Λε Σομέ είναι ένα πλήρως ανακαινισμένο, παλιό σανατόριο. ένας χώρος που προοριζόταν για απομόνωση των φυματικών, σε μια εποχή που βασική θεραπεία για τη μεταδοτική αυτή ασθένεια ήταν ο καθαρός αέρας του βουνού (Δεν μπορούμε να μη θυμηθούμε το υπέροχο "Μαγικό Βουνό" του Τόμας Μαν!). Κτισμένο από τον παππού του τωρινού ιδιοκτήτη Λουκά Καρόν, έχει μετατραπεί σε ένα υπερπολυτελές ξενοδοχείο. Εκεί καταφθάνει η Ελίν με τον φίλο της Γουίλ, για να γιορτάσουν τους αρραβώνες του αδελφού της Άιτζακ, που εργάζεται εκεί, με την Λορ. Οι πρώτες εντυπώσεις καθώς αντικρίζουν το ξενοδοχείο προϊδεάζουν για κάτι μυστηριώδες: "Όπως στέκεται εκεί, μπροστά από το ξενοδοχείο, αισθάνεται κάτι πολύ παράξενο-μια αναστάτωση στην ατμόσφαιρα, μια παράξενη αναταραχή που δεν έχει καμιά σχέση με το χιόνι που πέφτει (...) Υπάρχει κάτι βάναυσα απρόσωπο στην αρχιτεκτονική του: οι αυστηρές γραμμές του, τα απόλυτα ορθογώνια επίπεδα και οι επιφάνειες, οι μοντερνιστικές επίπεδες στέγες αποπνέουν μια ατμόσφαιρα ιδρύματος. Το γυαλί κυριαρχεί παντού-εκτυφλωτικό, τοίχοι ολόκληροι, επιτρέποντάς σου να βλέπεις ανεμπόδιστα μέσα".\nΟι αρραβώνες όμως δεν θα προφθάσουν να γίνουν. Την επομένη της άφιξης της Ελίν και του Γουίλ, η Λορ εξαφανίζεται. Σε λίγο μια καθαρίστρια θα βρεθεί νεκρή, δεμένη, στο βυθό της πισίνας. Δεν θα είναι το μοναδικό πτώμα. Κάπου μέσα στο βαθύ χιόνι θα βρεθεί νεκρός και ο αρχιτέκτονας του ξενοδοχείου που είχε εξαφανιστεί πριν πολύ καιρό. Βαριά χιονόπτωση αποκλείει το ξενοδοχείο από κάθε επικοινωνία, ενώ η απειλή χιονοστιβάδας οδηγεί στην εκκένωσή του. Την ταυτόχρονη έρευνα αφενός για ανεύρεση της Λορ και αφετέρου για εξιχνίαση των φόνων αναλαμβάνει η Ελίν, που υπήρξε αρχιφύλακας του εγκληματολογικού, αλλά λόγω ενός ατυχούς επεισοδίου βρίσκεται σε διαθεσιμότητα. Όμως και η ίδια βασανίζεται από τους "δαίμονές" της. Και λόγω του επεισοδίου αυτού, αλλά και για κάτι άλλο που σχετίζεται με τον Άιτζακ και τον θάνατο, πριν από χρόνια, του μικρότερου αδελφού τους.\nΗ προσπάθεια γίνεται μέσα στη ζοφερή ατμόσφαιρα του αποκλεισμένου ξενοδοχείου. Απέραντοι διάδρομοι, υπόγεια τούνελ, πόρτες που τρίζουν, κλειδωμένα δωμάτια που κρύβουν μυστικά, φθαρμένα αντικείμενα από το παλιό σανατόριο, αγωνία για το πρόσωπο που λείπει και χιόνι, χιόνι, χιόνι παντού. Τι θα γίνει άραγε στο τέλος; Ποιος είναι ο δολοφόνος; Και θα βρεθεί ζωντανή η Λορ ή θα είναι ακόμα ένα θύμα; Η λύση θα δοθεί βεβαίως στις τελευταίες σελίδες. Αλλά νομίζω εκείνο που θα απολαύσει πιο πολύ ο αναγνώστης, ειδικά εκείνος που αγαπά τα θρίλερ, είναι η όλη ατμόσφαιρα: Το αποκλεισμένο ξενοδοχείο, το μυστήριο που το περιβάλλει, οι παγωμένες βουνοκορφές, ο φόβος και η αγωνία που καραδοκεί σε κάθε βήμα. Με άλλα λόγια, ένας λογοτεχνικός Χίτσκοκ!\nmaxforeigner 6:18 μ.μ.\nΑν δεν είχα 7 αστυνομικά -θρίλερ αδιάβαστα και εκτός αυτών και άλλου είδους...ίσως να το σκεφτόμουν να το διαβάσω.\nanagnostria 10:25 μ.μ.\nΜην το αρχίσεις. Θα εγκαταλείψεις όλα τα άλλα γιατί δεν θα μπορείς να το αφήσεις!\nmaxforeigner 10:22 μ.μ.\nΚαι τα άλλα τα αστυνομικά από αυτά που πήρα με τις εφημερίδες, κσι που διάβασα μέχρι τώρα, δεν μπορούσα να τα αφήσω, οκ όχι όλα, αλλά κάποια ...Και έχω αδιάβαστα παρόμοια 8 νομίζω! Εκτός από αυτά έχω και του Ξενόπουλου και Σερλοκ Χολμς (αυτά αν και αστυνομικά δεν έχουν αγωνία και σασπενς...).\nΔυστυχώς δεν γράφεις πια στο blog κι έτσι δεν μπορούμε να κάνουμε συγκρίσεις μεταξύ των διαφόρων αναγνωσμάτων.


Νταϊάνα Ριγκ: Πέθανε η Ολένα Ταϊρέλ του «Game of Thrones» - Sputnik Ελλάδα\n00:46 24 ΣΕΠΤΕΜΒΡΙΟY 2020\n© Φωτογραφία : youtube.com/Favorite 360\n17:33 10.09.2020 (ΕΝΗΜΕΡΩΘΗΚΕ 18:25 10.09.2020) Λήψη σύντομου url\nΠέθανε η Diana Rigg, γνωστή στους νεότερους από τον ρόλο της Ολένα Ταϊρέλ του «Game of Thrones».\nΈφυγε από τη ζωή η Βρετανίδα ηθοποιός, Diana Rigg, που έγινε διάσημη τη δεκαετία του ’60 από τη σειρά «The Avengers», ενώ το νεότερο κοινό τη γνώρισε από τον ρόλο της Ολένα Ταϊρέλ που υποδυόταν στη δημοφιλή σειρά «Game of Thrones».\nΗ Diana Rigg πέθανε την Πέμπτη σε ηλικία 82 ετών, όπως μεταδίδουν ειδησεογραφικά δίκτυα.\n«Πέθανε ήσυχα στον ύπνο της νωρίς σήμερα το πρωί, στο σπίτι, περιτριγυρισμένη από την οικογένειά της» ανέφερε η κόρη της Rachael Stirling σε ανακοίνωση που εξέδωσε.\n© AFP 2020 / Kent Horner\nΠρόσθεσε ότι η Diana Rigg πέθανε από καρκίνο, με τον οποίο είχε διαγνωστεί τον Μάρτιο.\nΠοια ήταν η Diana Rigg\nΗ Diana Rigg γεννήθηκε στο Ντόνκαστερ στη βόρεια Αγγλία, το 1938.\nΜετακόμισε με την οικογένειά της στην Ινδία προτού πάει σχολείο στην Αγγλία. Στη συνέχεια, σπούδασε στη Βασιλική Ακαδημία Δραματικής Τέχνης, ενώ έκανε το θεατρικό της ντεμπούτο στη Royal Shakespeare Company το 1959.\nΗ Diana Rigg έγινε ευρύτερα γνωστή από τον ρόλο της Emma Peel που υποδύθηκε στη βρετανική σειρά «The Avengers» του ’60. Δεν ήταν ο μοναδικός εμβληματικός της ρόλος, όμως, καθώς υποδύθηκε την Ολένα Ταϊρέλ στο «Game of Thrones».\nΜερικοί από τους πιο γνωστούς της ρόλους στον κινηματογράφο, θεωρούνται το «Τζέιμς Μποντ, Πράκτωρ 007: Στην Υπηρεσία της Αυτού Μεγαλειότητας», το «Θέατρο του Αίματος», το «The Great Muppet Caper» και το «Δύο εγκλήματα κάτω από τον ήλιο».\nΝταϊάνα Ριγκ, Game of Thrones, πέθανε, ηθοποιός


Πως θα επιλέξω τα κατάλληλα ακουστικά βαρηκοΐας; | Χρυσικός\nΠως θα επιλέξω τα κατάλληλα ακουστικά βαρηκοΐας;\nΓράφει η Ηριάνα Χρυσικού\nΗ επιλογή του κατάλληλου ακουστικού βαρηκοΐας\nΤο ακουστικό βαρηκοΐας αποτελεί ένα από τα αποτελεσματικότερα μέσα αποκατάστασης της μειωμένης ακουστικής ικανότητας, για ένα ποσοστό 50% των περιπτώσεων, παγκοσμίως.\nΗ επιλογή όμως του κατάλληλου ακουστικού και η άρτια εφαρμογή του στο αυτί του βαρήκοου ατόμου είναι καθοριστική. Για αυτό και είναι σημαντικό να γίνεται αποκλειστικά και μόνο από ειδικό ακοοπροθετιστή σε χώρους που πληρούν τις προαπαιτούμενες προϋποθέσεις και με ακουστικά που έχουν πιστοποιηθεί ως κατάλληλα.\nΠολλοί είναι οι παράγοντες που θα πρέπει να λαμβάνονται υπόψη στην απόφαση επιλογής του κατάλληλου ακουστικού. Οι κυριότεροι συνοψίζονται ως εξής:\nΗ μορφή και ο βαθμός της βαρηκοΐας, που καθορίζονται από το ακοόγραμμα αλλά και από τις εξειδικευμένες ωτορινολαρυγγολογικές εξετάσεις.\nΗ ένδειξη για μονόπλευρη ή αμφίπλευρη εφαρμογή. Απλά, το εάν κρίνεται απαραίτητο να εφαρμοστεί το ακουστικό στο ένα ή και στα δύο αυτιά. Συνήθως, όταν υφίσταται βαρηκοΐα και στα δύο αυτιά ενδείκνυται η εφαρμογή δύο ακουστικών.\nΤο εύρος και η μορφολογία του έξω ακουστικού πόρου. Ο τρόπος δηλαδή που είναι ανατομικά διαμορφωμένο το αυτί του κάθε ατόμου. Αυτό καθορίζει τον τύπο του ακουστικού που θα εφαρμόσουμε.\nΤο ιστορικό, ο χαρακτήρας και η ψυχολογία του ατόμου είναι πολύ σημαντικοί παράγοντες κυρίως για την «αποδοχή» του ακουστικού. Έχει παρατηρηθεί ότι ο χαρακτήρας του κάθε χρήστη , το ιατρικό του ιστορικό και ο τρόπος με τον οποίο ο ίδιος αντιμετωπίζει το θέμα της βαρηκοΐας, επηρεάζουν πολύ, τόσο την επιλογή του ακουστικού όσο και τη χρήση του.\nΗ ηλικία, η επαγγελματική δραστηριότητα, το περιβάλλον και ο τόπος κατοικίας του. Άλλες ανάγκες ακοής έχει ένα νεαρό άτομο, άλλες ένα παιδί και άλλες ένας μεσήλικας ή ένας ηλικιωμένος. Άλλες ένας εργαζόμενος και άλλες ένας συνταξιούχος. Οι συνθήκες εργασίας, το ίδιο το επάγγελμα και οι απαιτήσεις του είναι ευνόητο ότι μας καθοδηγούν σε διαφορετικές ακουστικές ανάγκες. Το που μένουμε, στην πόλη ή στην εξοχή, το εάν μένουμε μόνοι μας ή με άλλα άτομα, είναι επίσης παράγοντες που διαμορφώνουν την τελική επιλογή.\nΤο οικογενειακό μας περιβάλλον και ο τρόπος με τον οποίο οι δικοί μας άνθρωποι αντιμετωπίζουν και στηρίζουν το θέμα της βαρηκοΐας παίζει και αυτό σημαντικό ρόλο στον τύπο του ακουστικού που χρειαζόμαστε.\nΗ προσωπική ικανότητα στις λεπτές κινήσεις των δακτύλων του κάθε ατόμου ποικίλλει.Έτσι θα πρέπει να καταλήξουμε σε ένα ακουστικό που θα μπορούμε να το χειριστούμε στην τοποθέτηση αλλά και στην καθημερινή του χρήση.\nΟ ειδικός ακοοπροθετιστής γνωρίζει και καθοδηγεί τον χρήστη για την επιλογή του ιδανικού ακουστικού στα μέτρα του, λαμβάνοντας υπόψη όλες αυτές τις παραμέτρους. Για αυτό και είναι σημαντικό να μην επιλέγουμε το ακουστικό χωρίς τη συμβουλή των ειδικών.